
A. POKYNY NA VYPRACOVANIE PONUKY

PREDMET ZÁKAZKY:
Oprava chodníka na ul. Medzihradská







ÚVOD

Predložením svojej ponuky, uchádzač v plnom rozsahu a bez obmedzenia akceptuje všetky zmluvné podmienky vrátane všetkých častí obsiahnutých v týchto súťažných podkladoch ako výlučné podmienky zadávania predmetnej zákazky a zrieka sa svojich vlastných podmienok.

Prevzatím týchto súťažných podkladov záujemca potvrdzuje, že mu je známe, že verejný obstarávateľ má k týmto súťažným podkladom výhradné práva a vyhlasuje, že súťažné podklady použije len na spracovanie ponuky pri zadávaní tejto zákazky a zabezpečí, aby ich nebolo možné akýmkoľvek spôsobom zneužiť treťou osobou. V prípade nedodržania tohto záväzku je mu zrejmé, že verejný obstarávateľ má právo uplatniť si náhradu škody.

Predpokladá sa, že záujemcovia dôkladne preskúmajú a rešpektujú všetky pokyny a lehoty obsiahnuté v súťažných podkladoch. Ak uchádzač nedodá všetky požadované doklady, informácie a dokumentáciu alebo ak ním predložená ponuka nebude zodpovedať podmienkam uvedeným vo výzve na predkladanie ponúk pri zadávaní predmetnej zákazky a požiadavkám verejného obstarávateľa uvedeným v súťažných podkladoch, bude jeho ponuka zo zadávania predmetnej zákazky vylúčená.




Časť I.
Všeobecné informácie

1. Identifikácia verejného obstarávateľa
1.1 Identifikačné údaje
Názov:			Mesto Dolný Kubín
Sídlo			Hviezdoslavovo námestie 1651/2, 026 01 Dolný Kubín
IČO: 			00314463         
DIČ:			2021339254
zastúpený: 		Ing. Ján Prílepok, primátor mesta

1.2     Kontaktné miesto 
adresa:			CVO, s.r.o.
				Hviezdoslavova 24
				962 31 Sliač
kontaktná osoba:	Mgr. Roman Mikušinec
tel.:			+421 908934680
e-mail:			roman.mikusinec@cvo.sk

2. Predmet zákazky
2.1 [bookmark: _Hlk66568998]Predmetom zákazky je realizácia stavebných prác v rámci projektu "Oprava chodníka na ul. Medzihradská". Podrobný popis stavebných prác je uvedený v Opise predmetu zákazky súťažných podkladov a projektovej dokumentácii stavby, ktorá tvorí prílohu „D“ týchto súťažných podkladov. Bližšie informácie ohľadom predmetu zákazky sú súčasťou týchto súťažných podkladov.

Predpokladaná hodnota predmetu zákazky bez DPH: 28 351,48 EUR. 

2.2 Kód práce z CPV:  

Spoločný slovník obstarávania (CPV)                 

	
	Hlavný slovník
	Doplnkový slovník (ak sa uplatňuje)

	Hlavný predmet 
	45233161-5
	neuplatňuje sa



2.3 Podrobné vymedzenie predmetu obstarávania je v časti B. Opis predmetu zákazky.

3. Komplexnosť zákazky
3.1 Uchádzač predloží elektronickú ponuku na celý predmet zákazky. Predmet zákazky nie je možné rozdeliť na časti, nakoľko jednotlivé stavebné práce na seba vzájomne úzko nadväzujú a tvoria jeden stavebný celok, ktorý je vzájomne nedeliteľný a to najmä z toho dôvodu, že požadované stavebné práce a jednotlivé profesie sú vzájomne previazané a stavebné činnosti na seba nadväzujú. 

4. Zdroj finančných prostriedkov a spôsob financovania
4.1 Predmet zákazky bude financovaný z rozpočtu verejného obstarávateľa

4.2 Verejný obstarávateľ bude financovať predmet zákazky v súlade s návrhom zmluvy uvedeným v týchto súťažných podkladoch. 



5. Typ zmluvy
5.1 Výsledkom zadávania tejto zákazky bude v zmysle zákona o verejnom obstarávaní uzatvorenie Zmluvy o dielo medzi verejným obstarávateľom a úspešným uchádzačom, na predmet zákazky definovaný v bode 2 týchto súťažných podkladov, uzavretej v zmysle platnej legislatívy v znení neskorších predpisov a zákona o verejnom obstarávaní. 

5.2 Podrobné vymedzenie zmluvných podmienok na realizáciu požadovanej zákazky na stavebné práce tvorí časť B. Opis predmetu zákazky, časť C. Spôsob určenia ceny a časť D. Obchodné podmienky.
6. Miesto a termín plnenia
6.1 Oprava chodníka na ul. Medzihradská
[bookmark: _Hlk64382654]Miesto plnenia: 	Miesto stavby: Mesto Dolný Kubín, parc. č.: 1522/4, 1552/10, 1875/1, 1540/4, 1540/3, 1540/6, 1540/5, k.ú. Dolný Kubín.

6.2 Termín plnenia: 

6.2.1 Oprava chodníka na ul. Medzihradská 
Predpokladaný termín plnenia: zhotovenie diela v lehote najneskôr do 6 týždňov od prevzatia staveniska.

7. Oprávnený uchádzač
7.1 Ponuku môže predložiť uchádzač, ktorým je fyzická osoba, právnická osoba alebo skupina uchádzačov (ďalej len skupina), ktorá na trhu dodáva tovar, realizuje stavebné práce a služby. Uchádzačom sa rozumie aj skupina dodávateľov podľa § 37 ZVO ako skupina viacerých osôb vytvorená pre účely tohto verejného obstarávania. V prípade, že je uchádzačom skupina, takýto uchádzač je povinný v ponuke predložiť doklad podpísaný všetkými členmi skupiny o nominovaní vedúceho člena skupiny oprávneného konať v mene ostatných členov skupiny v súvislosti so zadávaním tejto zákazky. Zároveň v tomto doklade každý člen skupiny uvedenie záväzok, že dodrží zloženie skupiny ako pri vyhodnocovaní ponúk, tak aj pri realizácii predmetu obstarávania. 

7.2 Uchádzač musí splniť podmienky účasti a špecifikáciu predmetu zákazky, ktoré sú uvedené vo výzve na predkladanie ponúk pri  zadávaní predmetnej zákazky a v týchto súťažných podkladoch. 
7.3 V prípade zmeny subdodávateľa počas plnenia zmluvy je úspešný uchádzač povinný postupovať v súlade s ustanoveniami Zmluvy o dielo, ktorá tvorí súčasť týchto súťažných podkladov v nadväznosti na ustanovenia § 41 ods. 4 zákona. 
8. Definovanie ponuky a jej predloženie
8.1 Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ alebo obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk. 
8.2 Ponuku na predmet zákazky uchádzač predloží v lehote na predkladanie ponúk výlučne elektronickou formou prostredníctvom systému elektronického verejného obstarávania (ďalej len „systém EVO“), ktorý je prevádzkovaný Úradom pre verejné obstarávanie a prístupný na webovej adrese:  https://www.isepvo.sk/.
8.3 Elektronickú ponuku môže predložiť uchádzač, ktorý sa zaregistroval do systému EVO (https://www.isepvo.sk/). 




9. Variantné riešenie
9.1 Verejný obstarávateľ  neumožňuje predložiť variantné riešenie vo vzťahu k požiadavke na predmet zákazky.

9.2 Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené bude iba základné riešenie.

10. Platnosť ponuky
10.1 Uchádzač je svojou ponukou viazaný počas lehoty viazanosti ponúk.
10.2 Lehota viazanosti ponúk je stanovená do 8 mesiacov odo dňa predkladania ponúk
10.3 V prípade uplatnenia revíznych, kontrolných a iných postupov v súlade so zákonom, verejný obstarávateľ elektronicky prostredníctvom systému EVO oznámi uchádzačom predĺženie lehoty viazanosti a uchádzači sú svojou ponukou viazaní do uplynutia prípadného predĺženia lehoty, ktorá nesmie byť dlhšia ako 12 mesiacov odo dňa predkladania ponúk.  
11. Náklady na ponuku
11.1 Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší tento postup zadávania zákazky.

11.2 Nevybratie uchádzača za zhotoviteľa diela pri zadávaní tejto zákazky nevytvára nárok na uplatnenie náhrady škody. 
12. Podmienky zrušenia zadávania zákazky
12.1 Verejný obstarávateľ zruší vyhlásený postup zadávania zákazky, ak bude splnená niektorá z podmienok podľa § 57 ods. 1 zákona.

12.2 Verejný obstarávateľ  môže zrušiť vyhlásený postup zadávania zákazky, ak nastanú okolností podľa § 57 ods. 2 zákona.

12.3 Verejný obstarávateľ má právo zrušiť súťaž, ak predložené ponuky prekročia predpokladanú hodnotu zákazky.  


Časť II.
Komunikácia a vysvetlenie

13. Komunikácia medzi verejným obstarávateľom a záujemcami a uchádzačmi
13.1 Komunikácia    a výmena    informácií     (ďalej    len    „komunikácia“)     medzi     verejným obstarávateľom   a záujemcami/uchádzačmi sa uskutočňuje spôsobom a prostriedkami, ktoré zabezpečia úplnosť údajov a obsahu uvedených v ponuke a zaručia ochranu dôverných a osobných údajov uvedených v týchto dokumentoch.
13.2 Komunikácia medzi verejným obstarávateľom a záujemcami/uchádzačmi sa uskutočňuje v elektronickej podobe prostredníctvom systému EVO, ktorý zabezpečí trvalé zachytenie ich obsahu, ak nie je uvedené inak.
13.3 Pre účasť na elektronickom verejnom obstarávaní, resp. komunikáciu v systéme EVO a pre elektronické predkladanie ponúk prostredníctvom systému EVO je potrebné vykonať registráciu do zákazky realizovanej prostredníctvom systému EVO. Záujemca o zákazku sa zaregistruje priamo v príslušnej zákazke, zverejnenej v zozname zákaziek v profile verejného obstarávateľa na adrese: https://www.uvo.gov.sk/vyhladavanie/vyhladavanie-zakaziek/detail/564571.  
13.4 Podmienkou pre  úspešnú komunikáciu v  systéme EVO  a pre  úspešné predkladanie ponúk je, aby mal záujemca/uchádzač príslušné technické a odborné predpoklady – technické vybavenie a odborné ovládanie systému EVO. Potrebné technické vybavenie a požiadavky na používanie systému EVO sú zadefinované a zverejnené na portáli EVO v časti Príručky (https://www.isepvo.sk/dokumentacia/). 
13.5 Plynutie zákonných lehôt v prípade elektronickej komunikácie je odo dňa odoslania/doručenia správy. Pod pojmom „doručenie“ sa myslí, kedy bola správa doručená záujemcovi/uchádzačovi do systému EVO a nie kedy si ju záujemca/uchádzač prečítal.
13.6 V prípade preukázateľného výpadku/nedostupnosti systému EVO možno komunikáciu medzi verejným obstarávateľom a záujemcami/uchádzačmi uskutočňovať aj v listinnej podobe prostredníctvom poštovej zásielky, resp. kuriérnou službou alebo osobne, vrátane predkladania ponúk  uchádzačmi  podľa  požiadaviek  verejného obstarávateľa  stanovených  vo výzve na predkladanie ponúk a v týchto súťažných podkladoch.
13.7 V prípade zistenia alebo akéhokoľvek podozrenia z neštandardného správania sa systému EVO môžu záujemcovia/uchádzači kontaktovať eplatforma@vlada.gov.sk.

14. Vysvetlenie a doplnenie súťažných podkladov
14.1 V prípade nejasností alebo potreby objasnenia podmienok uvedených v súťažných podkladoch, vo výzve na predkladanie ponúk, alebo inej sprievodnej dokumentácii k súťažným podkladom poskytnutej verejným obstarávateľom v lehote na predkladanie ponúk, môže záujemca písomne požiadať o ich vysvetlenie priamo cez systém EVO.
14.2 Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
14.3 O odoslaní vysvetlenia budú všetci záujemcovia zaregistrovaní v systéme EVO upozornení notifikačným e-mailom systému EVO. Vysvetlenie na predložené otázky nájdu záujemcovia zaregistrovaní v systéme EVO v položke menu „ZÓNA ZÁUJEMCU/UCHÁDZAČA“ systému EVO pre dané zadávanie zákazky.
14.4 Ak je to nevyhnutné, verejný obstarávateľ môže doplniť informácie uvedené v súťažných podkladoch alebo inej sprievodnej dokumentácii, ktoré oznámi súčasne všetkým záujemcom najneskôr 3 pracovné dni pred uplynutím lehoty na predkladanie ponúk. Tieto informácie nesmú byť v rozpore s výzvou na predkladanie ponúk. O doplnení súťažných podkladov budú všetci záujemcovia zaregistrovaní v systéme EVO upozornení notifikačným e-mailom systému EVO. Akékoľvek doplnenie a spresnenie sa stáva súčasťou súťažných podkladov.
14.5 Verejný obstarávateľ primerane predĺži lehotu na predkladanie ponúk ak
14.5.1 vysvetlenie informácií potrebných na vypracovanie ponuky nie je poskytnuté v lehote podľa bodu 14.2 a 14.4 aj napriek tomu, že bolo vyžiadané dostatočne vopred alebo
14.5.2 v dokumentoch potrebných na vypracovanie ponuky vykoná podstatnú zmenu.
14.6 Ak si vysvetlenie informácií potrebných na vypracovanie ponuky záujemca nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.
14.7 Vysvetlenia a doplnenia údajov uvedených vo výzve na predkladanie ponúk alebo v súťažných podkladoch alebo v inej sprievodnej dokumentácii k súťažným podkladom budú zároveň zverejnené na Profile verejného obstarávateľa.

15. Obhliadka miesta plnenia
15.1 Uchádzači môžu vykonať obhliadku miesta stavby, aby si sami overili a získali potrebné informácie, nevyhnutné na prípravu a spracovanie ponuky. Výdavky spojené s obhliadkou miesta poskytnutia práce idú na ťarchu uchádzača. 

15.2 Uchádzači, ktorí prejavia záujem o vykonanie obhliadky miesta stavby predložia žiadosť o určenie termínu prostredníctvom IS EVO.



Časť III.
Príprava ponuky
16. Jazyk ponuky
16.1 Celá ponuka a tiež dokumenty k nej priložené musia byť vyhotovené v slovenskom, resp. českom  jazyku.

16.2	Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

17. Obsah ponuky
17.1 Ponuka sa  predkladá  v elektronickej  forme  prostredníctvom  systému  EVO a obsahuje:
a) Sprievodný list vygenerovaný systémom EVO.
b) Identifikačné údaje uchádzača (obchodné meno, sídlo alebo miesto podnikania, zoznam členov štatutárneho orgánu s uvedením ich mena a priezviska).
c) [bookmark: _Hlk529638597]Plnú moc pre osobu, ktorá sa zaregistrovala v systéme EVO ako „Osoba oprávnená podpisovať ponuku“ a ktorá bude konať v mene všetkých osôb uchádzača v prípade, ak právo konať v mene uchádzača majú súčasne viaceré osoby uchádzača
d) Dokladovanie splnenia podmienok účasti v zmysle časti G - Podmienky účasti súťažných podkladov.
e) Menovanie vedúceho člena skupiny oprávneného konať v mene ostatných členov skupiny (v prípade, že ponuku predkladá skupina dodávateľov) v súlade s bodom 7.1 súťažných podkladov.
f) Vyhlásenie uchádzača o podmienkach súťaže – príloha A v požadovanej štruktúre.
g) Vyhlásenie uchádzača o DPH – príloha B v požadovanej štruktúre.
h) Uchádzač predloží ocenené výkazy výmer predmetu zákazky podpísané uchádzačom alebo osobou oprávnenou konať za uchádzača. Výkazy výmer budú predložené aj v elektronickej podobe vo formáte napr. .xls.
i) Návrh zmluvy spracovaný podľa časti D - Obchodné podmienky súťažných podkladov. 
j) Cenovú ponuku spracovanú podľa časti C - Spôsob určenia ponukovej ceny, príloha 1 v požadovanej štruktúre.
k) Návrh na plnenie kritérií, uvedené v časti E - Kritériá hodnotenia ponúk a spôsob ich uplatnenia, príloha 2 v požadovanej štruktúre.

18. Splnenie podmienok účasti uchádzačov
18.1 Uchádzači pri predkladaní ponúk preukazujú splnenie podmienok účasti predložením dokladov resp. dokumentov, preukazujúcich splnenie podmienok účasti podľa podmienok účasti uvedených vo výzve na predkladanie ponúk a v časti (G) Podmienky účasti súťažných podkladov. Uchádzači pri preukázaní splnenia podmienok účasti môžu v súlade s § 39 využiť jednotný európsky dokument alebo čestné vyhlásenie v zmysle § 110, ods. 7. Uchádzači môžu pri preukázaní splnenia podmienok účasti využiť aj kombináciu týchto možností.
18.2 Verejný obstarávateľ požaduje, v prípade uchádzača preukazujúceho splnenie podmienok účasti v zmysle § 39 ods. 1 zákona o verejnom obstarávaní jednotným európskym dokumentom, aby vo svojej ponuke predložil Štandardný formulár jednotného európskeho dokumentu, podľa časti (H) Prílohy [Príloha č. 2 Jednotný európsky dokument] týchto súťažných podkladov alebo môže uchádzač použiť elektronickú verziu jednotného európskeho dokumentu. Elektronická verzia Jednotného európskeho dokumentu je dostupná na stránke: https://ec.europa.eu/tools/espd?lang=sklang=sk. 
18.3 Uchádzač predkladá jednotný európsky dokument alebo čestné vyhlásenie osobitne:
1. za seba, 
1. za osobu, ktorej finančné zdroje alebo technické a odborné kapacity využíva na preukázanie splnenia podmienok účasti. 
18.4 Ak sa verejného obstarávania zúčastňuje skupina dodávateľov, jednotný európsky dokument alebo čestné vyhlásenie predkladá každý člen skupiny osobitne. 
18.5 Verejný obstarávateľ uvádza, že obmedzuje informácie požadované na podmienky účasti (týkajúce sa časti IV: Podmienky účasti oddiel A až D jednotného európskeho dokumentu) na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti. 

18.6 Ak uchádzač použije jednotný európsky dokument alebo čestné vyhlásenie, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne prostredníctvom systému EVO požiadať o predloženie dokladu alebo dokladov nahradených jednotným európskym dokumentom alebo čestným vyhlásením. Uchádzač prekladá doklady preukazujúce splnenie podmienok účasti verejnému obstarávateľovi do piatich pracovných dní odo dňa doručenia žiadosti,  ak verejný obstarávateľ  neurčí dlhšiu  lehotu. Podľa ustanovenia  § 39  ods. 7 zákona o verejnom obstarávaní je verejný obstarávateľ povinný získať požadované informácie na základe prístupu do elektronickej databázy,  ak má  k  dokladom  prístup  podľa §  39 ods.  4 zákona  o verejnom  obstarávaní  napr. v prípade zoznamu hospodárskych subjektov podľa § 152 zákona o verejnom obstarávaní vedeným Úradom pre verejné obstarávanie. 

18.7 Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ po vyhodnotení ponúk vyhodnotí splnenie podmienok účasti v súlade s § 55 ods. 1 zákona o verejnom obstarávaní.  

19. Zábezpeka 
19.1 Zábezpeka sa nevyžaduje.

20. Mena a ceny uvádzané v ponuke
20.1 Navrhovaná zmluvná cena musí byť stanovená podľa zákona č. 18/1996 Z. z. o cenách v platnom znení, vyhlášky č. 87/1996 Z. z., ktorou sa tento zákon vykonáva. Akékoľvek zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na dve desatinné miesta.

20.2 Pokiaľ podľa časti C - Spôsob určenia ponukovej ceny nepostačuje iné určenie ceny, uvedie uchádzač navrhovanú zmluvnú cenu v zložení:
a) Navrhovaný spôsob zostavenia zmluvnej ceny bez DPH.
b) Sadzba DPH a výška DPH.
c) Navrhovaný spôsob zmluvnej ceny vrátane DPH.

20.3 Ak uchádzač nie je platiteľom DPH, uvedie spôsob zostavenia navrhovanej zmluvnej ceny celkom. Na skutočnosť, že nie je platiteľom DPH upozorní čestným vyhlásením.

20.4 Uchádzač vyplní vyhlásenie o platení, či neplatení DPH (Príloha B Vyhlásenie o platení/neplatení DPH). 

21. Vyhotovenie ponuky
21.1 Ponuka vyhotovená a predložená v elektronickej forme musí byť vo formáte, ktorý zabezpečí trvalé zachytenie jej obsahu v súlade s požiadavkami uvedenými v týchto súťažných podkladoch. Každá úplná ponuka musí byť vyhotovená v slovenskom, resp. českom jazyku. 
21.2 [bookmark: _Hlk529639442]Elektronická ponuka musí byť podpísaná prostredníctvom „Sprievodného listu“ elektronickým podpisom, vygenerovaným pre danú zákazku systémom EVO pre osobu, oprávnenú podpisovať ponuku v mene spoločnosti (uchádzača). Doklady a dokumenty tvoriace obsah ponuky, požadované v týchto súťažných podkladoch, verejný obstarávateľ odporúča predložiť ako súbory pdf. poprípade jpg.
V zmysle Výnosu MF SR č. 55/2014 Z. z. o štandardoch pre informačné systémy verejnej správy pri zverejňovaní súborov na web stránke je potrebné dodržať nasledovné formáty súborov:
· (.pdf, .html, .htm, .xhtml, .odt, .txt, .docx) pri textových výstupoch,
· (.ods, .xlsx) výstupy pri súboroch obsahujúcich tabuľky,
· (.zip, .tar, .gz, .tgz, .tar.gz) pre kompresiu súborov,
· (.gif, .jpg, .jpeg, .jpe, .jfif, .jfi, jif, .tif, .fiff, .svg, .png) pri grafických súboroch.
Verejný obstarávateľ požaduje, aby uchádzači pri predkladaní elektronickej ponuky dodržali komunikačné formáty v súlade s vyššie citovaným Výnosom.
21.3 [bookmark: _Hlk529638607]V prípade, že právo konať v mene uchádzača majú súčasne viaceré osoby uchádzača, tieto osoby udelia plnú moc pre osobu, ktorá sa registrovala v systéme EVO ako „Osoba oprávnená podpisovať ponuku“, a ktorá bude konať v mene všetkých osôb uchádzača, ktoré majú právo súčasne konať v mene uchádzača. Osoba oprávnená podpisovať ponuku bude predkladať platné dokumenty v systéme EVO a podpisovať ponuku v systéme EVO. V prípade, že právo konať v mene uchádzača majú viaceré osoby a môže konať každá z týchto osôb samostatne, nie je potrebné udeľovať plnú moc. 
21.4 Doklady a dokumenty tvoriace obsah ponuky požadované vo výzve na predkladanie ponúk a podľa týchto súťažných podkladov sa predkladajú v elektronickej podobe ako naskenované originály alebo ich úradne osvedčené kópie, pokiaľ nie je určené inak. 
21.5 Ponuka bude vylúčená z hodnotenia, ak bude obsahovať akékoľvek úpravy, dodatky alebo zmeny súťažných podkladov, ktoré neboli predmetom dodatkov vydaných verejným obstarávateľom, ako aj v prípade jej neúplného, alebo nesprávneho vyplnenia alebo bude obsahovať podmieňované plnenie zo strany uchádzača.

Časť IV.
Predkladanie ponúk
22. Lehota na predkladanie ponúk
22.1 Lehota na predkladanie elektronických ponúk uplynie 17.09.2026 o 09:00 hod. (SEČ). Ponuku je potrebné predložiť v lehote na predkladanie ponúk. Po uvedenom čase nebude už uchádzačom umožnené predkladať alebo meniť svoje ponuky.
23. Predloženie ponuky
23.1 Ponuka vyhotovená podľa bodu 21 a obsahujúca dokumenty a doklady podľa bodu 17 časti (A) Pokyny na vypracovanie ponuky týchto súťažných podkladov sa predkladá ako:
· elektronická ponuka v systéme EVO týkajúca sa splnenia podmienok účasti, splnenia požiadaviek na predmet zákazky a návrhu na plnenie kritéria na vyhodnotenie ponúk.
23.2 [bookmark: _Hlk529639407]Doklady a dokumenty tvoriace obsah ponuky požadované vo výzve na predkladanie ponúk a podľa týchto súťažných podkladov sa predkladajú v systéme EVO elektronicky ako naskenované originály alebo ich úradne osvedčené kópie, pokiaľ nie je určené inak. Platí, že vložené doklady a dokumenty u ktorých sa vyžaduje podpis, budú podpísané na originálne vyhotovenom dokumente a následne naskenované, uložené do súboru .pdf resp. .jpg a takto vložené do systému EVO. Všeobecne ale platí, že všetky dokumenty vložené do systému EVO sú podpísané elektronickým podpisom, ktorý je záujemcovi pridelený pri registrácii do zákazky samotným systémom.
23.3 Uchádzač predloží dokumenty a súbory tvoriace súťažnú ponuku prostredníctvom systému EVO vo formátoch uvedených v príslušných bodoch týchto súťažných podkladov. Názvy súborov nesmú obsahovať diakritiku a slová musia byť spojené podčiarkovníkom, napr. Navrh_na_plnenie_kriterii.pdf . Ak uchádzač túto požiadavku nesplní, systém EVO môže dokument neprijať.
23.4 Verejný obstarávateľ odporúča uchádzačom predložiť ponuku v dostatočnom časovom predstihu pred uplynutím lehoty na predkladanie ponúk.
24. Doplnenie, zmena a odvolanie ponuky
24.1 Počas lehoty na predkladanie ponúk môže uchádzač meniť svoju ponuku, resp. časť svojej ponuky. Pokiaľ chce uchádzač zmeniť časť svojej ponuky v systéme EVO, je postačujúce odoslať novú časť ponuky, ktorú chce zmeniť a vygenerovať a odoslať nový sprievodný list. V prípade, že všetky opakovane predložené časti ponuky do termínu predloženia ponúk tým istým uchádzačom budú zaslané i so sprievodným listom, bude sa za platnú časť ponuky považovať tá časť, ktorá bola doručená v časovom poradí posledná.


Časť V.
Otváranie a vyhodnotenie ponúk

25. Otváranie ponúk
25.1 Otváranie ponúk, t.j. sprístupnenie elektronických ponúk v systéme EVO, sa uskutoční dňa 17.09.2026 o 11:00 hod. (SEČ) na adrese: 
Mesto Dolný Kubín
Hviezdoslavovo námestie 1651/2, 
026 01 Dolný Kubín

25.2 Otváranie ponúk, t.j. sprístupnenie elektronických ponúk, je verejné v nadväznosti na použitie ustanovenia § 52 ods. 2 zákona.
25.3 Na otváraní ponúk, t.j. sprístupnení elektronických ponúk v systéme EVO, sa môžu zúčastniť uchádzači, ktorí predložili svoju ponuku v lehote na predkladanie ponúk.   Štatutárny   zástupca   uchádzača   sa   preukáže   preukazom   totožnosti   a výpisom    z obchodného registra resp. živnostenským listom. Iný zástupca uchádzača sa preukáže preukazom totožnosti, výpisom z obchodného registra resp. živnostenským listom a splnomocnením potvrdeným štatutárnym zástupcom uchádzača, že je oprávnený zúčastniť sa na otváraní ponúk v rámci predmetnej zákazky.
26. Preskúmanie ponúk
26.1 Do procesu vyhodnocovania ponúk budú zaradené len tie ponuky, ktoré boli predložené v lehote na predkladanie ponúk a uchádzači splnili podmienky účasti.
26.2 Platnou ponukou je ponuka, ktorá vyhovuje všetkým požiadavkám a pokynom uvedeným vo výzve na predkladanie ponúk a súťažných podkladoch a zároveň neobsahuje žiadne obmedzenia alebo výhrady, ktoré sú v rozpore so súťažnými podkladmi alebo nie je neregulárna alebo inak neprijateľná. Ostatné ponuky uchádzačov, ktoré nebudú spĺňať uvedené požiadavky alebo budú obsahovať obmedzenia a výhrady, budú z verejného obstarávania vylúčené.
26.3 O vylúčení ponuky s uvedením dôvodu vylúčenia bude uchádzač písomne prostredníctvom systému EVO upovedomený s uvedením dôvodu.
27. Vysvetľovanie ponúk
27.1 Verejný obstarávateľ môže požiadať uchádzača o vysvetlenie alebo doplnenie predložených dokladov. Verejný obstarávateľ písomne prostredníctvom systému EVO požiada uchádzača o vysvetlenie alebo doplnenie predložených dokladov vždy, keď z predložených dokladov nemožno posúdiť ich platnosť alebo splnenie podmienok účasti a to podľa § 40 ods. 4 zákona o verejnom obstarávaní.
27.2 Verejný obstarávateľ písomne prostredníctvom systému EVO požiada uchádzača o nahradenie inej osoby, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na vylúčenie. Ak verejný obstarávateľ neurčí dlhšiu lehotu, uchádzač je tak povinný urobiť do piatich pracovných dní odo dňa doručenia žiadosti v zmysle § 40 ods. 5 zákona o verejnom obstarávaní.
27.3 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne prostredníctvom systému EVO požiada o vysvetlenie ponuky a ak je to potrebné aj o predloženie dokladov v súlade s § 53 ods. 1 zákona o verejnom obstarávaní. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
27.4 Ak ponuka uchádzača bude obsahovať mimoriadne nízku ponuku, komisia prostredníctvom systému EVO požiada uchádzača v zmysle § 53 ods. 2 zákona o verejnom obstarávaní o podrobnosti týkajúce sa tej časti ponuky, ktoré sú pre jej cenu podstatné. Uchádzač doručí odôvodnenie mimoriadne nízkej ponuky v lehote určenej verejným obstarávateľom cez systém EVO.
27.5 Vo vysvetlení návrhu ceny musí uchádzač preukázať, že ním  navrhnutá cena zahrňuje všetky náklady súvisiace  s plnením predmetu zákazky podľa § 2 a 3 Zákona č. 18/1996 Z. z. o cenách v znení neskorších predpisov a uviesť aj informácie podľa § 53 ods. 2 zákona o verejnom obstarávaní.
27.6 Verejný obstarávateľ vylúči z verejného obstarávania uchádzača, ak nastane niektorý z dôvodov vylúčenia podľa § 40 ods. 6, 7 a 8 resp. podľa § 53 ods. 4 zákona o verejnom obstarávaní.
27.7 Verejný obstarávateľ  bezodkladne  prostredníctvom  systému EVO  upovedomí  uchádzača, že  bol  vylúčený   s uvedením  dôvodu.
28. Hodnotenie ponúk
28.1 Komisia hodnotí ponuky v súlade s § 40 a § 53 ZVO.

28.2 Pri vyhodnocovaní ponúk postupuje komisia podľa kritérií na vyhodnotenie ponúk uvedených vo výzve na predkladanie ponúk spôsobom určeným v časti E. Kritériá na vyhodnotenie ponúk a spôsob ich uplatnenia, posudzuje splnenie požiadaviek na predmet zákazky a podmienky účasti. 

29. Kritériá na vyhodnotenie ponúk
29.1 Komisia na vyhodnotenie ponúk hodnotí ponuky podľa bodu 28., pričom kritériá a spôsoby výberu najvhodnejšej ponuky sú uvedené v časti E. Kritériá na vyhodnotenie ponúk a spôsoby ich uplatnenia.

29.2 Úspešným uchádzačom sa stane uchádzač, ktorý predloží ponuku s najnižšou cenou z hľadiska kritérií uvedených v časti E. Kritéria na vyhodnotenie ponúk a spôsob ich uplatnenia, splní podmienky účasti a špecifikáciu predmetu zákazky. 


Časť VI.
Uzavretie zmluvy

30. Informácia o výsledku vyhodnotenia ponúk
30.1 Verejný obstarávateľ prostredníctvom systému EVO po vyhodnotení ponúk, po skončení postupu podľa § 55 odsek 1 a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámiť všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala a vylúčený uchádzač. 
30.2 Úspešnému uchádzačovi alebo uchádzačom verejný obstarávateľ oznámi, že jeho ponuku alebo ponuky prijíma. Neúspešnému uchádzačovi verejný obstarávateľ oznámi, že neuspel a oznámi dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä
a) identifikáciu úspešného uchádzača alebo uchádzačov,
b) informáciu o charakteristikách a výhodách prijatej ponuky alebo ponúk,
c) výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa § 33 ods. 2 a osoby poskytujúcej technické a odborné kapacity podľa § 34 ods. 3,

31. Uzavretie zmluvy
31.1 Verejný obstarávateľ ZVO vyzve úspešného uchádzača na predloženie zmluvy. Uchádzač predloží potrebný počet výtlačkov verejnému obstarávateľovi v lehote určenej verejným obstarávateľom. 
31.2 Verejný obstarávateľ uzavrie zmluvu v lehote viazanosti ponúk. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Verejný obstarávateľ uzavrie zmluvu    s úspešným uchádzačom a v súlade s § 56 zákona o verejnom obstarávaní. 
31.3 Verejný obstarávateľ môže uzavrieť zmluvu s úspešným uchádzačom alebo uchádzačmi odo dňa odoslania informácie o výsledku vyhodnotenia ponúk podľa § 55 zákona o verejnom obstarávaní.
31.4 Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 zákona o verejnom obstarávaní, ak boli na jej uzavretie písomne vyzvaní. 
31.5 Ak úspešný uchádzač alebo uchádzači odmietnu uzavrieť zmluvu alebo nie sú splnené povinnosti podľa § 56 ods. 8 zákona o verejnom obstarávaní, verejný obstarávateľ môže uzavrieť zmluvu s uchádzačom alebo uchádzačmi, ktorí sa umiestnili ako druhí v poradí.
31.6 Ak uchádzač alebo uchádzači, ktorí sa umiestnili ako druhí v poradí odmietnu uzavrieť zmluvu, neposkytnú verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní, verejný obstarávateľ môže uzavrieť zmluvu s uchádzačom alebo uchádzačmi, ktorí sa umiestnili ako tretí v poradí.
31.7 Uchádzač alebo uchádzači, ktorí sa umiestnili ako tretí v poradí, sú povinní poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní.
31.8 Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
31.9 Uzatvorená zmluva nesmie byť v rozpore s týmito súťažnými podkladmi a s ponukou predloženou úspešným uchádzačom.
31.10 Verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu: meno a priezvisko, adresa pobytu, dátum narodenia.


Časť VII.
Zrušenie použitého postupu zadávania zákazky

32. Zrušenie zadávania zákazky
32.1 Verejný obstarávateľ zruší zadávanie predmetnej zákazky podľa podmienok uvedených v bode 12.

32.2 Verejný obstarávateľ prostredníctvom systému EVO bezodkladne upovedomí uchádzačov o zrušení zadávania predmetnej zákazky s uvedením dôvodu zrušenia a oznámi postup, ktorý použije na zadávanie zákazky na pôvodný predmet obstarávania.



Časť VIII.
Revízne postupy

33. Revízne postupy
33.1 Revízne postupy sa v rámci predmetného obstarávania neuplatňujú.

Časť IX.
Dôvernosť a etické podmienky

34. Dôvernosť procesu verejného obstarávania
34.1 Informácie,  týkajúce  sa  preskúmavania,   vysvetľovania,  vyhodnocovania,   vzájomného  porovnania  ponúk   a odporúčaní na prijatie ponuky sú dôverné. Členovia komisie na vyhodnotenie ponúk a zodpovedné osoby verejného obstarávateľa/zodpovedné osoby obstarávateľskej organizácie nesmú/nebudú počas prebiehajúceho procesu vyhlásenej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.
34.2 Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom a inými všeobecne záväznými právnymi predpismi/osobitnými predpismi (zákon č. 211/2000 Z. z. slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.).
34.3 Verejný obstarávateľ uverejní informácie a dokumenty podľa § 64 zákona o verejnom obstarávaní v profile verejného obstarávateľa.
34.4 Uchádzač, ktorého ponuka bude prijatá a s ktorým bude uzavretá zmluva (ďalej len „zmluvný dodávateľ“), akýkoľvek iný dodávateľ, s ktorým je/bude zmluvný dodávateľ prepojený alebo ku ktorému je/bude pridružený (ďalej len „pridružený podnik“), jeho dodávatelia vo vzťahu k plneniu uzavretej zmluve (ďalej len „subdodávateľ“), vrátane ich pracovníkov, budú povinní dodržiavať mlčanlivosť vo vzťahu ku skutočnostiam, zisteným počas plnenia zmluvy/platnosti zmluvy, resp. súvisiace s predmetom plnenia zmluvy. Všetky dokumenty, ktoré zmluvný dodávateľ od obstarávateľskej organizácie obdrží alebo zmluvný dodávateľ, pridružený podnik alebo jeho subdodávatelia, vrátane ich pracovníkov vyhotovia podľa požiadaviek obstarávateľskej organizácie a v súlade s uzavretou zmluvou, budú dôverné a nebude možné ich použiť bez predchádzajúceho súhlasu obstarávateľskej organizácie.
35. Etické podmienky
35.1 Akákoľvek snaha uchádzača získať dôverné informácie, vstúpiť do nezákonných dohôd s inými uchádzačmi alebo ovplyvňovať ktoréhokoľvek člena komisie na vyhodnotenie ponúk alebo zodpovedné osoby verejného obstarávateľa/zodpovedné osoby obstarávateľskej organizácie počas vyhodnocovania, kontroly, porovnávania ponúk, bude viesť k vylúčeniu uchádzača.
35.2 Uchádzač nesmie byť v konflikte záujmov a nesmie mať nijaké spojenie na ostatných uchádzačov zúčastnených v tomto zadávaní predmetnej zákazky.
35.3 Verejný obstarávateľ podľa § 40 ods. 6 písm. d) zákona o verejnom obstarávaní vylúči z verejného obstarávania uchádzača, ak sa pokúsil neoprávnene ovplyvniť postup verejného obstarávania.
35.4 Verejný obstarávateľ podľa § 40 ods. 6 písm. e) zákona o verejnom obstarávaní vylúči z verejného obstarávania uchádzača, ak sa pokúsil získať dôverné informácie, ktoré by mu poskytli neoprávnenú výhodu
35.5 Verejný obstarávateľ podľa § 40 ods. 6 písm. f) zákona o verejnom obstarávaní vylúči z verejného obstarávania uchádzača, ak konflikt záujmov podľa § 23 nemožno odstrániť inými účinnými opatreniami.
35.6 Verejný obstarávateľ podľa § 40 ods. 6 písm. g) zákona o verejnom obstarávaní vylúči z verejného obstarávania uchádzača, ak pri posudzovaní odbornej spôsobilosti preukázateľne identifikoval protichodné záujmy záujemcu alebo uchádzača, ktoré môžu nepriaznivo ovplyvniť plnenie zákazky.
35.7 Verejný obstarávateľ zároveň odporúča záujemcom/uchádzačom oboznámiť sa s „Etickým kódexom záujemcu/uchádzača“ a dodržiavať ho. Etický kódex záujemcu/uchádzača je uverejnený na webovom sídle úradu v časti „Záujemca/Uchádzač“ v záložke „Etický kódex záujemcu/uchádzača“.

ZADÁVANIE PODLIMITNEJ ZÁKAZKY bez elektronického trhoviska
(STAVEBNÉ PRÁCE)




B. OPIS PREDMETU ZÁKAZKY


PREDMET ZÁKAZKY:
[bookmark: _Hlk195131721]Oprava chodníka na ul. Medzihradská 
Opis predmetu zákazky

Predmetom zákazky je realizácia stavebných prác v rámci projektu " Oprava chodníka na ul. Medzihradská ". Podrobný popis stavebných prác je uvedený v Opise predmetu zákazky súťažných podkladov a projektovej dokumentácii stavby, ktorá tvorí prílohu „D“ týchto súťažných podkladov. Bližšie informácie ohľadom predmetu zákazky sú súčasťou týchto súťažných podkladov.




Verejný obstarávateľ podrobným opisom predmetu zákazky stanovil minimálne požiadavky, ktoré požaduje dodržať pre daný predmet zákazky.

Verejný obstarávateľ podrobným opisom predmetu zákazky  stanovil minimálne požiadavky, ktoré požaduje dodržať pre daný predmet zákazky. V prípade, že verejný obstarávateľ použil v rámci opisu predmetu zákazky  (projektová dokumentácia a výkaz výmer) konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, môže uchádzač v súlade s § 42 ZVO predložiť ponuku i na technický a funkčný ekvivalent, ktorý je z hľadiska materiálového vyhotovenia a dizajnu porovnateľný a spĺňa požadované parametre. Možnosť použitia ekvivalentu sa vzťahuje na všetky položky výkazu výmer, pokiaľ sa v príslušných dokumentoch vyskytujú alebo uvádzajú konkrétne výrobky.

ZADÁVANIE PODLIMITNEJ ZÁKAZKY bez elektronického trhoviska
(STAVEBNÉ PRÁCE)




C. SPÔSOB URČENIA PONUKOVEJ CENY


PREDMET ZÁKAZKY:
Oprava chodníka na ul. Medzihradská  

SPÔSOB  URČENIA PONUKOVEJ CENY

1) Cena za obstarávané práce, musí byť stanovená v zmysle zákona NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon č. 18/1996 Z.z. o cenách v znení neskorších predpisov.

2) Cena predmetu zákazky musí obsahovať všetky náklady spojené s realizáciou diela predmetnej zákazky.         


Cenu je potrebné uviesť tak, že bude rozpísaná cena podľa jednotlivých položiek - v ponuke priložiť 1x výtlačok podpísaný štatutárnym orgánom 


Ceny je potrebné uviesť v EUR s presnosťou na dve desatinné miesta celkom vrátane DPH, DPH a bez DPH, v požadovanom rozdelení! U platcu DPH je rozhodujúca cena s DPH, u neplatcu je rozhodujúca konečná cena. Neplatca DPH uvádza iba cenu bez DPH. Ceny sa vyplňujú do prílohy č. 1 Spôsob určenia ponukovej ceny. Uchádzač v ponuke predkladá vyplnený výkaz výmer v EUR s presnosťou na dve desatinné miesta.



 


Príloha 1 Spôsob určenia ponukovej ceny  


Názov alebo obchodné meno uchádzača:
.......................................................................................................................................................

Adresa alebo sídlo uchádzača:
.......................................................................................................................................................

Oprava chodníka na ul. Medzihradská

Platca DPH

	Názov položky
	MJ
	Počet
MJ
	Cena spolu bez DPH
	DPH
	Cena spolu
s DPH

	Oprava chodníka na ul. Medzihradská
	celok
	1
	
	
	



 Neplatca DPH

	Názov položky
	MJ
	Počet
MJ
	Cena spolu 

	Oprava chodníka na ul. Medzihradská
	celok
	1
	




Vypracoval: ..........................................				
		
V ...................................... dňa ................................	

		...................................
	podpis oprávnenej osoby uchádzača

ZADÁVANIE PODLIMITNEJ ZÁKAZKY bez elektronického trhoviska
(STAVEBNÉ PRÁCE)




D. OBCHODNÉ PODMIENKY


PREDMET ZÁKAZKY:
Oprava chodníka na ul. Medzihradská






Návrh zmluvy o dielo podľa § 536 a nasl. Obchodného zákonníka, nie je prípustné meniť. 

























































ZMLUVA O DIELO č.....

uzatvorená podľa ustanovení § 536 a nasl. zákona č. 513/1991 Zb. Obchodného zákonníka v znení neskorších predpisov na stavbu:

Oprava chodníka na ul. Medzihradská

Preambula
Táto zmluva je uzavretá na základe výsledku procesu verejného obstarávania v súlade s § 110 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Čl. 1. Zmluvné strany

Objednávateľ :			Mesto Dolný Kubín	 
Adresa/sídlo:			Hviezdoslavovo námestie 1651/2, 026 01 Dolný Kubín	
Štatutárny orgán:   		Ing. Ján Prílepok, primátor mesta 
Osoby oprávnené rokovať vo veciach zmluvných: JUDr. Jaroslav Láštic, vedúci odboru právneho a riadenia projektov              
IČO:              			00314463         	
DIČ :                    			2021339254
        	IČ DPH:                    		nie je platca DPH 
        	Bankové spojenie:		20426332/0200   
IBAN:					SK2002000000000020426332    
 	Kontakty:			Ing. Miroslav Kosmeľ, vo veciach technických	
mob.:		 			043 581 4463       

Právna forma:			jednotka územnej samosprávy (mesto)	
(ďalej len „Objednávateľ“)

Zhotoviteľ:

Obchodné meno: 		
Sídlo:					
V zastúpení: 	................................./ Doplní uchádzač/
IČO: 			................................../ Doplní uchádzač/
IČ DPH: 		................................../ Doplní uchádzač/
DIČ: 			................................../ Doplní uchádzač/
Bankové spojenie: ................................../ Doplní uchádzač/
Číslo účtu: 	................................../ Doplní uchádzač/
IBAN: 			................................. / Doplní uchádzač/
Zástupca vo veciach technických: ................................ / Doplní uchádzač/
Tel, fax: 		................................ / Doplní uchádzač/
E-mail: 		................................ / Doplní uchádzač/
Zapísaný v: 	............................................................... / Doplní uchádzač/
(ďalej len „zhotoviteľ“)
						Čl. 2. Predmet zmluvy

2.1		Zhotoviteľ sa zaväzuje, že za podmienok dohodnutých v tejto zmluve, vo vlastnom mene, na vlastnú zodpovednosť, na svoje náklady a na svoje nebezpečie pre objednávateľa zrealizuje v dohodnutej dobe dielo: „Oprava chodníka na ul. Medzihradská“  (ďalej len „Dielo“) podľa:
a) podrobného položkového rozpočtu, odsúhlaseného objednávateľom, ktorý je záväzný čo sa týka objemu prác a je nedeliteľnou súčasťou tejto zmluvy ako príloha č. 1
b) projektovej dokumentácie, ktorú vypracoval: JCH-projekt, s.r.o.. (v prípade rozporu projektovej dokumentácie a podrobného položkového rozpočtu má prednosť projektová dokumentácia)
c) ostatných neodkladných požiadaviek, resp. zmien objednávateľa zapísaných v stavebnom denníku, pričom zhotoviteľ je povinný ich rešpektovať
d) podmienok vo verejnej súťaži a súťažných podkladov z procesu verejného obstarávania a informácií získaných obhliadkou lokality budúceho umiestnenia Diela
e) požiadaviek v zmysle Opisu predmetu zákazky
f) Harmonogramu realizácie prác (príloha č. 2)
Zhotoviteľ sa bude riadiť východiskovými podkladmi [podklady z verejného obstarávania, súťažné podklady, projektová dokumentácia, cenová ponuka (rozpočet stavby), podmienky stavebného povolenia a pod.] objednávateľa, pokynmi objednávateľa a Dozoru, zápismi a dohodami oprávnených osôb zmluvných strán.
Zhotoviteľ si je vedomý, že na nezrovnalosti projektovej dokumentácie a rozpory projektovej dokumentácie a podrobného položkového rozpočtu mal upozorniť už v procese verejného obstarávania. V prípade rozporu projektovej dokumentácie a podrobného položkového rozpočtu má prednosť projektová dokumentácia a zhotoviteľ nemá právo na naviac práce z tohoto dôvodu. 
2.2		Pri realizácii Diela postupuje zhotoviteľ samostatne v súlade s príslušnými predpismi a nariadeniami a je viazaný prípadnými pokynmi objednávateľa. Zhotoviteľ bude uskutočňovať práce súvisiace s predmetom obstarávania v súlade s technologickými postupmi a pri dodržaní platných legislatívnych úprav o ochrane životného prostredia a bezpečnosti  práce.
Zhotoviteľ vyhlasuje, že má všetky odborné a teoretické znalosti, praktické skúsenosti, personálne, materiálové, strojové a iné vybavenie v potrebnej kvalite a kvantite tak, že je schopný dodať dohodnuté Dielo riadne a včas. Zhotoviteľ sa ešte pred uzavretím tejto zmluvy riadne a hĺbkovo oboznámil so všetkou dokumentáciou a je schopný vykonať Dielo v súlade s Harmonogramom realizácie prác, ktorý tvorí prílohu č. 2 tejto zmluvy. Zhotoviteľ ďalej prehlasuje, že spĺňa všetky zákonné požiadavky a predpoklady na to, aby mohol dohodnuté Dielo vykonať a zaväzuje sa tento stav udržiavať po celú dobu vykonávania Diela, a to aj v prípade, ak dôjde k zmene právnych predpisov, ktoré upravujú podmienky oprávnenia na vykonávanie určitých vybraných činností potrebných na zhotovenie Diela.
2.3		Súčasťou rozsahu plnenia je aktívne spolupôsobenie a koordinácia povereného zástupcu objednávateľa so zhotoviteľom.
2.4		Zhotoviteľ bude zabezpečovať fotodokumentáciu stavby o priebehu stavebných prác a to odo dňa prevzatia staveniska, počas celej výstavby až do ukončenia Diela. Zhotoviteľ odovzdá objednávateľovi ku každej faktúre CD/DVD nosič s fotodokumentáciou o priebehu realizácie prác, ktoré sú predmetom fakturácie, a to ilustračne ku každej položke rozpočtu a so zachytením predovšetkým tých prác, ktoré majú byť zakryté. 
2.5	   Zhotoviteľ je povinný počas celej doby realizácie Diela mať uzatvorené poistenie zodpovednosti za škodu spôsobenú v súvislosti s plnením podľa tejto zmluvy minimálne vo výške ceny Diela  počas celej doby realizácie Diela. Poistenie musí primerane pokrývať škodové udalosti, ktoré môžu byť aktivitou zhotoviteľa spôsobené, a to nie len škody spôsobené objednávateľovi, ale aj škody spôsobené tretím stranám. Doklad preukazujúci poistenie Diela predloží zhotoviteľ pred podpisom tejto zmluvy.  
2.6	Zhotoviteľ prehlasuje, že sa oboznámil so všetkými podkladmi potrebnými pre zhotovenie Diela, s  projektovou dokumentáciou, ako aj so skutkovým stavom na stavenisku a je si vedomý toho, že v priebehu výstavby nemôže uplatňovať nároky na úpravu zmluvných podmienok a ceny Diela z dôvodov, ktoré mohol zistiť pri oboznámení sa s týmito podkladmi (najmä zistené nezrovnalosti projektovej dokumentácie a cenovej ponuky) a stavom staveniska na mieste vykonania Diela. Zhotoviteľ potvrdzuje, že objednávateľ mu k dátumu uzavretia zmluvy poskytol všetky potrebné údaje pre účely vypracovania kvalifikovanej ponuky zhotoviteľa pokrývajúcej celú realizáciu Diela, tieto si prečítal, porozumel im a je informovaný o požiadavkách a podmienkach objednávateľa vzťahujúcich sa na realizáciu Diela v takom rozsahu, v akom súvisia, ovplyvňujú alebo môžu mať vplyv na plnenie zmluvy zo strany zhotoviteľa.  
[bookmark: _Hlk194913032]2.7 	Zhotoviteľ vykoná v rámci realizácie Diela tiež všetky potrebné súvisiace činnosti (napr. kontrolné merania, skúšky), ktoré sú potrebné pre úplnú vecnú a odbornú realizáciu zmluvných prác a výkonov, resp. pre ich funkčnosť, sú nevyhnutné.
2.8	Poskytnuté služby, uskutočnené práce a dodaný tovar (výrobky, stavebný materiál) v rámci realizácie tejto zmluvy musia mať pôvod v krajinách EÚ alebo v asociovaných krajinách. V prípade, ak sa služby, práca, tovar, potrebné na realizáciu predmetu zmluvy v krajinách uvedených v predchádzajúcej vete neposkytujú, resp. nevyrábajú, alebo ich z iných objektívnych príčin nemožno z týchto krajín získať,  môže si zhotoviteľ nechať dodať služby, práce a tovar, ktoré majú pôvod v inej tretej krajine. Túto skutočnosť je však zhotoviteľ objednávateľovi povinný preukázať písomnými dokladmi predloženými v origináli a aj ich úradným preložením do slovenského jazyka alebo českého jazyka. Zhotoviteľ je povinný na požiadanie objednávateľa preukázať pôvod služieb, prác, tovaru použitých na Dielo vykonávané na základe tejto zmluvy.

Čl. 3. Čas a miesto plnenia

3.1	Miesto plnenia: ul. Medzihradská, katastrálne územie Medzihradné
3.1.1		Realizácia diela: v zmysle Harmonogramu realizácie prác (príloha č. 2 tejto zmluvy) – do 6 týždňov od prevzatia staveniska do protokolárneho odovzdania Diela.  
3.1.2	Objednávateľ písomne vyzve zhotoviteľa v lehote 5 pracovných dní od nadobudnutia účinnosti zmluvy k prevzatiu staveniska.
3.1.3		Prevzatie staveniska: najneskôr do 3 pracovných dní od písomnej výzvy objednávateľa
3.1.4 		Uvoľnenie staveniska: do 7 pracovných dní po ukončení realizácie prác  
3.2		Objednávateľ pri odovzdaní staveniska dodá zhotoviteľovi projektovú dokumentáciu 1x v listinnej forme a 1x na dátovom nosiči.
3.3		Zmluvné strany sa dohodli, že zhotoviteľ nie je v omeškaní s termínom ukončenia Diela, uvedeným v bode 3.1.1 po dobu, po ktorú nemohol svoju povinnosť, súvisiacu s realizáciou Diela plniť následkom okolností, ktoré vznikli na strane objednávateľa. V tomto prípade má zhotoviteľ právo na predlženie lehoty výstavby a úhradu preukázateľných nákladov, ktoré mu z toho vznikli.
3.4			Zhotoviteľ je povinný ihneď oboznámiť objednávateľa o vzniku akejkoľvek udalosti, ktorá sťažuje zhotovenie Diela s dôsledkom hroziaceho omeškania lehôt plnenia prác.
3.5		Objednávateľ je oprávnený pozastaviť realizáciu predmetu plnenia zmluvy, ak realizácii bráni okolnosť vylučujúca zodpovednosť, a to po dobu trvania týchto okolností. Doba plnenia zmluvy sa tým automaticky predĺži o čas trvania okolností vylučujúcich zodpovednosť.
3.6 		Ak zhotoviteľ vykoná Dielo a pripraví ho na odovzdanie pred dohodnutým termínom, objednávateľ sa zaväzuje toto Dielo prevziať aj v skoršom ponúknutom termíne. 

Čl. 4. Cena Diela

4.1		Cena Diela je stanovená v zmysle zákona č. 18/1996 Z. z. o cenách v znení neskorších predpisov a je doložená podrobným položkovitým rozpočtom podľa prílohy č. 1 tejto zmluvy. Zmluvné strany sa dohodli, že cena za zhotovenie Diela je v zmysle § 6 ods. 2 a 3 zákona č. 18/1996 Z. z. o cenách maximálna a pevná, ktorú nemožno bez súhlasu objednávateľa zvýšiť, a kryje všetky a akékoľvek náklady na dosiahnutie dohodnutého výsledku, ktorým je zhotovenie Diela podľa projektovej dokumentácie a v súlade so zadaním podľa tejto zmluvy. Cena Diela sa môže zvýšiť len na základe dohody zmluvných strán a len v prípadoch a spôsobom podľa tohto článku zmluvy a v súlade s ním. 

Cena za zhotovenie Diela je:
Cena Diela bez DPH 	.......................... / Doplní uchádzač/  EUR			
DPH 23%                      	.......................... / Doplní uchádzač/ EUR			
Cena  spolu s DPH   	.......................... / Doplní uchádzač/  EUR 		

4.2		Tovary, ktoré zhotoviteľ nedodá alebo dodá poškodené alebo v inej kvalite ako bolo dohodnuté a práce, ktoré zhotoviteľ nevykoná alebo vykoná bez písomného príkazu alebo súhlasu objednávateľa alebo odchylne od projektovej dokumentácie a dojednaných zmluvných podmienok, objednávateľ neuhradí.
Práce navyše môžu byť zrealizované pred potvrdením dodatku k zmluve výlučne v prípade, ak:
ich vykonaním sa bezprostredne zabráni vzniku škôd, prípadne sa odstráni riziko ohrozenia života a takéto práce súvisia s predmetom zmluvy,
je nutné odstrániť následky živelnej pohromy alebo havárie, ktorú nezavinil zhotoviteľ a takéto práce súvisia s predmetom zmluvy.
4.3		K zmene ceny môže dôjsť:
a) 	v prípade zmeny sadzby DPH a iných administratívnych opatrení štátu, 
b) 	v prípade rozšírenia alebo zúženia predmetu zmluvy zo strany objednávateľa.
4.4	Ak sa pri vykonaní Diela objaví potreba činností nezahrnutých do rozpočtu, pokiaľ tieto činnosti neboli predvídateľné v čase uzavretia zmluvy (naviac práce), cena týchto prác bude určená na základe vzájomnej dohody objednávateľa a zhotoviteľa a bude predmetom samostatného dodatku k tejto zmluve. 
4.5		Cena Diela okrem stavebných  prác a  dodávok zahŕňa aj všetky iné práce podľa projektovej dokumentácie, poplatky za odborné skúšky a merania, poplatky za energie pri realizácii Diela, telefón, poplatky za odvoz a uskladnenie odpadov, cenu za zariadenie staveniska a ostatné náklady zhotoviteľa. Zriadenie, prevádzkovanie, likvidácia, vypratanie zariadenia staveniska a staveniska samotného sú súčasťou ceny za Dielo.
		Do ceny Diela sú zarátané všetky náklady, pomocné, zabezpečovacie, prípravné a dokončovacie práce spojené s plnením Diela a zmluvných podmienok, najmä: 
· náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a pomocných konštrukcií,
· náklady na všetky stroje, vybavenie a zariadenie, všetky drobné a pomocné práce, 
· náklady súvisiace s dodržaním podmienok správcov dotknutých inžinierskych sietí, dotknutých orgánov súvisiacich s vydaním príslušných povolení, ktoré sú známe v čase spracovania ponuky a ktoré objednávateľ priložil k podkladom na predkladanie ponúk, náklady súvisiace s dodržaním podmienok správcov dotknutých inžinierskych sietí, dotknutých orgánov a všetkých revíznych a východiskových správ súvisiacich s vydaním  užívacieho povolenia, 
· náklady na vyhotovenie potrebných skúšok, kontroly a meraní, 
· náklady súvisiace so zriadením a likvidáciou staveniska, 
· náklady na poistenie Diela, 
-	náklady na všetky čiastkové práce, ktoré nie sú menovite uvedené v popise prác danej položky, ale sú s daným popisom súvisiace a vyplývajúce z ponukovej dokumentácie a ktoré sú nevyhnutné pre úplné vykonanie Diela, sú zahrnuté v základných položkách.
4.6	Postup úpravy ceny pri zúžení, resp. rozšírení predmetu plnenia podľa zmluvy bude nasledovný:
4.6.1	v prípade súhlasu zmluvných strán so zmenou, vypracuje zhotoviteľ dodatok k rozpočtu, ktorý bude obsahovať:
· rekapituláciu ceny, ktorá bude obsahovať cenu z rozpočtu, cenu jednotlivých dodatkov k rozpočtu a cenu spolu,
· rekapituláciu ceny dodatkov k rozpočtu,
· položkovite ocenený výkaz výmer naviac prác,
· položkovite odpočet ceny menej prác,
· sprievodnú správu,
· kópiu zápisov zo stavebného denníka,
· ďalšie náležitosti (zápisy, náčrtky ...) objasňujúce predmet dodatku k rozpočtu,
4.6.2	pre ocenenie výkazu výmer u naviac prác bude zhotoviteľ používať ceny nasledovne:
a) pri položkách, ktoré sa vyskytovali v rozpočte, bude používať ceny z rozpočtu,
b) pri položkách, ktoré sa v rozpočte nevyskytovali, predloží zhotoviteľ v prílohe kalkuláciu ceny,
c) v prípade, že kalkulácia ceny podľa písm. b) nebude predložená alebo nedôjde k dohode, budú práce a dodávky ocenené pomocou smerných orientačných cien v zmysle cenovej úrovne platnej pre príslušný kalendárny štvrťrok, v ktorom sa dielo realizuje a v súlade so zákonom č. 18/1996 Z. z. o cenách v znení neskorších predpisov,
d) menej práce budú odpočítavané podľa rozpočtu,
4.6.3	dodatok musí byť  predložený objednávateľovi na odsúhlasenie, pričom objednávateľ ho odsúhlasí, príp. vráti neodsúhlasený s odôvodnením nesúhlasu do 5 pracovných dní od ich obdržania. Dodatok k rozpočtu, odsúhlasený zo strany objednávateľa i zhotoviteľa, bude podkladom pre zmenu ceny Diela podľa tejto zmluvy v znení dodatkov,
4.6.4	v návrhu dodatku k tejto zmluve zhotoviteľ uvedie naposledy dohodnutú cenu s označením, kde bola táto cena dohodnutá, podľa odsúhlasených dodatkov k rozpočtom, 
4.6.5	dodatok k tejto zmluve, podpísaný oboma zmluvnými stranami dotýkajúci sa zmeny ceny pri príslušnom objekte, bude oprávňovať zhotoviteľa k uplatňovaniu ceny naviac prác vo faktúre,
4.6.6	v súpise vykonaných prác k faktúre bude zhotoviteľ na samostatných listoch uvádzať práce podľa pôvodného rozpočtu a samostatne práce podľa dodatkov k rozpočtom s označením čísla dodatku.
4.7		V cene Diela sú zohľadnené všetky sťažené podmienky realizácie Diela.
4.8		Zhotoviteľ sa nemôže odvolávať na svoje chyby, opomenutia, omyly alebo akúkoľvek inú príčinu za účelom zvýšenia ceny. 
4.9	Objednávateľ nebude akceptovať žiadne navyšovanie ceny Diela a jej príloh z dôvodu realizácie prác naviac zhotoviteľom, ktoré vyplynie z dôvodu nedostatočného oboznámenia sa uchádzača s obsahom projektovej dokumentácie a so súťažnými podkladmi z procesu verejného obstarávania. Objednávateľ sa touto zmluvou zaväzuje akceptovať teda len tie zhotoviteľom vykonané naviac práce, ktoré vyplývajú z obsahu projektovej dokumentácie a zo súťažných podkladov z procesu verejného obstarávania, platných v deň nadobudnutia platnosti zmluvy vrátane dodatkov k nej. V prípade vzniku rozporu v tom, či naviac práce vyplývajú alebo nevyplývajú z obsahu projektovej dokumentácie, zo súťažných podkladov z procesu verejného obstarávania, platných v deň nadobudnutia platnosti zmluvy vrátane dodatkov k nej rozhodne Dozor.

Čl. 5. Platobné podmienky

0. Cena za Dielo sa bude uhrádzať na základe čiastkových faktúr vystavených podľa bodu 5.3 zmluvy spolu s príslušnou DPH na fakturované práce. 
0. Zhotoviteľ bude vystavovať čiastkové faktúry priebežne, max. 1 x v kalendárnom mesiaci, počas realizácie Diela.
Fakturácia a platenie prác a dodávok budú v zmysle dohody zmluvných strán vykonávané pozadu, formou faktúr vystavených na základe zhotoviteľom predložených a objednávateľom potvrdených súpisov skutočne vykonaných prác za uplynulé obdobie. Zhotoviteľ predloží súpis skutočne vykonaných prác a objednávateľ tento odsúhlasí alebo k nemu uvedie svoje výhrady najneskoršie do 10 pracovných dní od predloženia tohto súpisu. V prípade ak objednávateľ k súpisu skutočne vykonaných prác predloženému zhotoviteľom uvedie v lehote uvedenej v predchádzajúcej vete svoje výhrady a zhotoviteľ predloží objednávateľovi opravený súpis skutočne vykonaných prác, objednávateľ tento opravený súpis skutočne vykonaných prác odsúhlasí alebo k nemu uvedie svoje výhrady najneskôr do 2 pracovných dní od predloženia tohto opraveného súpisu. Súpis skutočne vykonaných prác podpisuje za objednávateľa Dozor. Na základe takto overeného výkazu bude zhotoviteľ oprávnený vystaviť faktúru. Právo zhotoviteľa fakturovať vzniká až po skutočne zrealizovaných prácach a ich odsúhlasení objednávateľom. Zaplatenie čiastkovej faktúry neznamená prevzatie časti Diela objednávateľom.
0. Jednotlivé čiastkové faktúry musia obsahovať všetky náležitosti daňového dokladu podľa § 71 zákona č. 222/2004 Z.z. o DPH.,  označenie zhotoviteľa, číslo zmluvy, číslo čiastkovej  faktúry, deň odoslania faktúry, deň splatnosti faktúry a deň zdaniteľného plnenia, označenie peňažného ústavu a číslo účtu, na ktorý sa má platiť, fakturovanú cenu bez DPH, hodnotu DPH a celkovú fakturovanú cenu, označenie Diela, pečiatku a podpis štatutára zhotoviteľa a prílohou každej čiastkovej faktúry musí byť súpis skutočne vykonaných prác a dodávok vystavený zhotoviteľom a odsúhlasený Dozorom a fotodokumentáciu v súlade s bodom 2.4. tejto zmluvy. Ak faktúra nebude obsahovať náležitosti stanovené právnymi predpismi a zmluvnými dojednaniami v tejto zmluve, objednávateľ je oprávnený ju pred uplynutím lehoty splatnosti vrátiť zhotoviteľovi bez zaplatenia. Doručením opravenej faktúry objednávateľovi začne  plynúť nová lehota splatnosti. 
0. Celkovo vyfakturovaná suma všetkých čiastkových faktúr nesmie presiahnuť 90 % z dohodnutej ceny Diela.
0. Záverečná faktúra vo výške minimálne 10% z dohodnutej ceny Diela sa považuje za platobný doklad, ktorým bude vykonané celkové finančné vysporiadanie Diela. Záverečnú faktúru je zhotoviteľ oprávnený vystaviť až po protokolárnom prevzatí celého Diela objednávateľom bez vád a nedorobkov. V tejto faktúre budú zohľadnené platby za časti Diela zaplatené objednávateľom formou čiastkových faktúr. Táto faktúra musí obsahovať náležitosti uvedené v bode 5.3 a odvolanie sa na ustanovenie tejto zmluvy, ktoré oprávňuje zhotoviteľa fakturovať takouto faktúrou, rozpis už fakturovaných čiastok, označenie osoby, ktorá faktúru vystavila, protokol o odovzdaní a prevzatí Diela ako aj všetky náležitosti daňového dokladu podľa platných právnych predpisov.
0. Každá faktúra musí byť vyhotovená v 2 origináloch a riadne doručená objednávateľovi. Faktúra musí byť potvrdená vo forme podpisu štatutárnym orgánom zhotoviteľa a Dozorom, inak sa na ňu nebude prihliadať. 
0. Splatnosť faktúr je do 30 dní odo dňa ich doručenia objednávateľovi. Faktúra sa považuje za doručenú tiež, ak bola osobne prevzatá povereným zamestnancom objednávateľa, ktorý potvrdí jej prijatie svojim podpisom.
Peňažný záväzok bude splnený pripísaním finančnej čiastky na účet banky zhotoviteľa.
0. Objednávateľ neposkytuje preddavky ani zálohové platby na cenu Diela.

Čl. 6. Záruka a zodpovednosť za vady Diela

6.1		Kvalita zhotoveného Diela bude v súlade so záväznými STN, EN a odbornými normami, právnymi predpismi a zodpovedá účelu, pre ktorý sa  obvykle užíva.
6.2 		Zhotoviteľ poskytuje objednávateľovi na Dielo záruku v trvaní 60 mesiacov; na zabudované výrobky podľa záruky výrobcu - min. 24 mesiacov. Záruka začína plynúť odo dňa prevzatia Diela bez závad podľa tejto zmluvy, resp. odo dňa potvrdenia odstránenia zistených vád uvedených v protokole o odovzdaní a prevzatí Diela a oobjednávateľ má právo na bezplatné odstránenie vady.
6.3		Prípadnú reklamáciu vady Diela je objednávateľ povinný uplatniť bezodkladne po zistení vady písomnou  formou na adresu zhotoviteľa.
6.4		Reklamované vady, ktoré označí obstarávateľ za havarijné, je zhotoviteľ povinný odstrániť do 24 hodín  od ich nahlásenia. Sú to najmä tie vady, na základe ktorých nemôže objednávateľ Dielo užívať a hrozí mu majetková ujma alebo ohrozenie života a zdravia osôb. Ostatné reklamované vady, je zhotoviteľ povinný odstrániť do 15 kalendárnych dní od ich nahlásenia, ak sa zmluvné strany písomne nedohodnú inak a začať s ich odstraňovaním do 5 kalendárnych dní od ich nahlásenia.
6.5		Ak zhotoviteľ neodstráni vady reklamované v záručnej lehote, je objednávateľ oprávnený nechať tieto vady odstrániť treťou osobou a náklady vyúčtovať zhotoviteľovi. Zhotoviteľ sa zaväzuje tieto náklady uhradiť v plnej výške do 15 kalendárnych dní odo dňa obdržania výzvy na ich úhradu, ktorou mu boli tieto náklady vyúčtované. 
6.6		Zhotoviteľ zodpovedá za to, že predmet tejto zmluvy je zhotovený podľa schválenej projektovej dokumentácie, prípadne odsúhlasených zmien objednávateľom alebo stavebným úradom.

Čl. 7. Majetkové sankcie

7.1	Zmluvné strany si dohodli tieto zmluvné pokuty a sankcie:
a) V prípade omeškania zhotoviteľa s plnením akýchkoľvek termínov uvedených v tejto zmluve alebo časovom Harmonograme prác má objednávateľ právo na zaplatenie zmluvnej pokuty vo výške 0,05% z celkovej ceny Diela s DPH za každý aj začatý deň omeškania.
b) Ak zhotoviteľ nezačne s odstraňovaním alebo neodstráni vady a nedorobky v dohodnutom termíne, zaplatí objednávateľovi zmluvnú pokutu vo výške 0,05% z celkovej ceny Diela s DPH za každý aj začatý deň omeškania až do úplného odstránenia vád a nedorobkov.
c) Ak zhotoviteľ poruší inú povinnosť podľa tejto zmluvy, má objednávateľ právo na zaplatenie zmluvnej pokuty vo výške 0,1% z celkovej ceny Diela s DPH za každé jednotlivé porušenie povinností podľa tejto zmluvy.
d) V prípade nedodržania termínu splatnosti faktúr môže zhotoviteľ vyúčtovať objednávateľovi úrok z omeškania vo výške určenej predpismi občianskeho práva.
7.2	Právo na náhradu škody nie je ustanoveniami o zmluvnej pokute dotknuté.

Čl. 8. Stavenisko

8.1	Odovzdanie staveniska:
[bookmark: _Hlk201570963]8.1.1	Objednávateľ je povinný zabezpečiť zhotoviteľovi bezplatné užívanie priestoru staveniska po dobu trvania stavby a dobu potrebnú na vypratanie staveniska. Poplatky, pokuty a majetkové sankcie za dlhší než dohodnutý čas užívania uhrádza zhotoviteľ po celý čas, v ktorom je v omeškaní. Zhotoviteľ je povinný zabezpečiť si osobitný priestor pre umiestnenie zariadenia staveniska, sklad materiálu, pracovných prostriedkov a techniky a body napojenia na inžinierske siete potrebné pre realizáciu Diela, pričom tieto náklady sú zahrnuté v cene Diela.
8.1.2	Objednávateľ odovzdá zápisnične zhotoviteľovi stavenisko. O odovzdaní bude spísaný protokol o odovzdaní a prevzatí staveniska..
8.1.3  	Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, obstará tieto práce zhotoviteľ. Umiestňovanie a udržiavanie dopravných značiek v súvislosti so zhotovením diela obstaráva zhotoviteľ. Finančné náklady s tým spojené sú zahrnuté v cene Diela. Ustanovenie čl. 5. tejto zmluvy tým nie je dotknuté.
8.1.4	Povolenie na dočasné užívanie verejných a iných plôch a na rozkopávky obstará zhotoviteľ. Poplatky a prípadné pokuty za dlhší ako dohodnutý čas užívania uhrádza zhotoviteľ, náklady s tým spojené sú súčasťou ceny Diela.
8.2	Realizácia:
[bookmark: _Hlk201570999]8.2.1.	Zhotoviteľ svojou činnosťou nesmie narušiť bezpečnosť osôb pohybujúcich sa okolo staveniska a musí urobiť také opatrenia, aby nedošlo k úrazu osôb pohybujúcich sa okolo staveniska. V súvislosti so zhotovením Diela zhotoviteľ kompletne zabezpečí všetky potrebné doklady k realizácii Diela, vytýčenie všetkých inžinierskych sietí, všetky geodetické merania súvisiace so stavbou, umiestňovanie a udržiavanie dopravných značiek. Vzhľadom k tomu, že sa práce budú realizovať aj počas prevádzky komunikácií, zhotoviteľ musí urobiť také opatrenia, aby nedošlo k úrazu užívateľov komunikácií a škode na majetku a tieto náklady sú zahrnuté v cene Diela,
[bookmark: _Hlk201571014]8.2.2	Vytyčovanie a iné meračské práce potrebné pre vykonávanie predmetu Diela zabezpečuje zhotoviteľ, ako súčasť dodávky a tieto náklady sú zahrnuté v cene Diela,
8.2.3	Zhotoviteľ bude hradiť náklady za elektrinu, plyn, vodné, stočné a ďalšie zdroje a služby až do úplného dokončenia Diela, vrátane poplatkov za pripojenie. Pokiaľ bude zhotoviteľ využívať  pripojenia  objednávateľa, je povinný na vlastné náklady zabezpečiť príslušnú technológiu (napr. podružné merače), ak sa zmluvné strany nedohodnú na inom spôsobe náhrady s tým spojených nákladov objednávateľa (napr. paušál) a tieto náklady sú zahrnuté v cene Diela.
8.2.4	Zhotoviteľ je povinný na prevzatom stavenisku, v jeho okolí a na prenechaných inžinierskych sieťach udržiavať poriadok a čistotu, je povinný odstraňovať odpady a nečistoty vzniknuté z jeho činnosti a to na vlastné náklady a tieto náklady sú zahrnuté v cene Diela,
8.2.5	Pri odovzdaní celého Diela je zhotoviteľ povinný usporiadať stroje, výrobné zariadenia, zvyšný materiál a odpady na stavenisku tak, aby bolo možné  riadne prevziať a bezpečne prevádzkovať a tieto náklady sú zahrnuté v cene Diela,
8.2.6	Po termíne odovzdania a prevzatia Diela, môže zhotoviteľ ponechať na stavenisku len stroje, výrobné zariadenia a materiál potrebný na odstránenie vád a nedorobkov, s ktorými objednávateľ dodávku prevzal. Po odstránení vád a nedorobkov je zhotoviteľ povinný vypratať stavenisko do 7 kalendárnych dní a upraviť stavenisko tak, ako mu to ukladá zmluva, projektová dokumentácia a kolaudačné rozhodnutie a tieto náklady sú zahrnuté v cene Diela,
8.2.7	Zhotoviteľ vykonáva činnosti spojené s predmetom Diela na vlastnú zodpovednosť podľa zmluvy, pričom rešpektuje technické špecifikácie, právne a technické predpisy, vyhlášky platné v SR, najmä stavebný zákon, zákon o bezpečnosti a ochrane zdravia pri práci, vyhlášku o bezpečnosti práce a technických zariadení pri stavebných a montážnych prácach, zákon o životnom prostredí, zákon o odpadoch a o nakladaní s odpadmi, zákon o ovzduší, zákon o vodách, zákon o požiarnej ochrane, Slovenské technické normy, zákon č. 264/1999 Z.z. o technických požiadavkách na výrobky a o zmenách a doplnení niektorých zákonov. Zhotoviteľ je povinný preukázateľne poučiť všetkých zamestnancov pracujúcich na stavbe o bezpečnosti a ochrane zdravia pri práci a o tejto skutočnosti bude vyhotovený zápis a tieto náklady sú zahrnuté v cene Diela,
[bookmark: _Hlk201571101]Zhotoviteľ je osobitne povinný plne rešpektovať ciele a opatrenia Programu predchádzania vzniku odpadu SR na roky 2019 – 2025, obmedzoval vznik odpadu počas realizácie Diela v súlade s Protokolom EÚ o nakladaní so stavebným odpadom a odpadom z demolácie, s prihliadnutím na najlepšie dostupné techniky a uľahčovali opätovné použitie a vysokokvalitnú recykláciu selektívnym odstraňovaním materiálov za využívania dostupných systémov triedenia stavebného odpadu. Najmenej 70% (hmotnostných) nie nebezpečného stavebného a demolačného odpadu (s výnimkou prirodzene sa vyskytujúceho materiálu uvedeného v kategórii 17 05 04 v zozname odpadov EÚ 585), ktorý vznikne pri realizácii Diela, musí byť pripravený na opätovné použitie alebo odovzdaný na recykláciu, alebo na iné zhodnotenie materiálu, vrátane operácií ako je zasypávanie, pri ktorých sa pomocou odpadu nahrádzajú iné materiály. Pre splnenie tejto podmienky je Zhotoviteľ povinný postupovať v súlade s Programom predchádzania vzniku odpadu SR, Protokolom EÚ o nakladaní s odpadom zo stavieb a demolácií a zákonom č. 372/2021 Z. z., ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.
8.2.8	Objednávateľ, alebo ním poverená osoba pri realizácii predmetu obstarávania podľa zmluvy vykonáva Dozor (§ 46b zákona č. 50/1976 Zb. stavebný zákon). Za tým účelom má prístup na pracoviská, dielne a sklady, kde sa zmluvné výkony a ich súčastí realizujú alebo skladujú. Na vyžiadanie mu musia byť predložené výkresy, vzorky materiálov a iné podklady súvisiace s predmetom obstarávania, ako aj výsledky kontrol kvality - atesty. S informáciami a podkladmi označenými dodávateľom ako jeho obchodné tajomstvo, musí objednávateľ zaobchádzať dôverne.
8.2.9	Osobitné podmienky realizácie:
	Zhotoviteľ bude povinný zabezpečiť pred realizáciou Diela vytýčenie všetkých existujúcich inžinierskych sietí v priestore stavby a počas realizácie Diela rešpektovať pokyny správcov týchto sietí.
8.3		Zhotoviteľ je povinný od prevzatia staveniska viesť stavebný denník. Do stavebného denníka s dvomi prepismi sa zapíšu všetky skutočnosti, vyplývajúce z tejto zmluvy.
[bookmark: _Hlk201571135]8.4	Objednávateľ bude vykonávať technický dozor nad realizáciou Diela a nad dodržiavaním zmluvných podmienok a má právo zabezpečiť si súbežne aj stavebný dozor (technický dozor a v prípade súbežného pôsobenia technického dozoru a stavebného dozoru ďalej spolu len „Dozor“). Osoby vykonávajúce Dozor a ich funkciu je objednávateľ povinný oznámiť zhotoviteľovi.
8.5		Za poškodenie existujúcich podzemných inžinierskych sietí, ktoré neboli vytýčené ich správcami zodpovedá zhotoviteľ. Zhotoviteľ je však povinný pred začatím prác opätovne preskúmať a vyznačiť všetky existujúce podzemné inžinierske siete, resp. iné prekážky.
8.6		Zhotoviteľ označí stavbu  predpísaným spôsobom.
8.7		Zhotoviteľ je povinný rešpektovať a plniť bez omeškania všetky požiadavky Dozoru.
8.8		Zhotoviteľ je povinný pred ukončením a prevzatím diela dať stavenisko do pôvodného stavu s dôrazom na čistotu a nepoškodenosť vybavenia.
8.9		Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady a osobné údaje fyzických osôb, prostredníctvom ktorých im dodáva prácu alebo poskytuje službu podľa tejto zmluvy, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov. Zhotoviteľ zodpovedá za to, že prácou alebo službou, ktoré na základe tejto zmluvy dodá alebo poskytne, nebude zo strany objednávateľa, zhotoviteľa alebo jeho subdodávateľov porušený zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov a zodpovedá objednávateľovi za všetky škody (napr. náklady, pokuty a pod.), ktoré objednávateľovi vzniknú porušením tejto povinnosti.  



Čl. 9. Odstúpenie od zmluvy, zánik zmluvy,
 zmena zmluvy a riešenie sporov

9.1		Objednávateľ môže odstúpiť od tejto zmluvy z nasledovných dôvodov na strane zhotoviteľa, ktoré sa považujú za podstatné porušenie zmluvy:
a) ak zhotoviteľ neodôvodnene neprevzal stavenisko v termíne uvedenom v bode 3.1.3,
b) z dôvodu nedodržania kvality práce a materiálov, z dôvodu neplnenia záväzkov zhotoviteľa alebo odmietnutia sa prispôsobiť požiadavkám objednávateľa dojednaných v zmluve,
c) z dôvodu porušenia podmienok verejného obstarávania zhotoviteľom,
d) ak zhotoviteľ odovzdá objednávateľovi Dielo, ktoré nebude spĺňať kvalitatívne a technické podmienky, stanovené v projektovej dokumentácii a ďalších podkladoch uvedených v bode 2.1 tejto zmluvy, ako aj ďalšie podmienky, stanovené v tejto zmluve vrátane jej príloh, 
e) ak bol na majetok zhotoviteľa vyhlásený konkurz, alebo ak bol podaný návrh na vyhlásenie konkurzu,
f) v prípadoch uvedených v § 19 ZVO.
9.2	V prípade odstúpenia objednávateľa od tejto zmluvy má objednávateľ v dôsledku podstatného porušenia tejto zmluvy zhotoviteľom právo  na zaplatenie zmluvnej pokuty, ktorej výška je 1000,- EUR. 
9.3	Zhotoviteľ je ďalej povinný nahradiť škodu a preukázateľne zvýšené náklady, ktoré vzniknú objednávateľovi predĺžením lehoty realizácie stavby, náklady vzniknuté odstúpením, preukázateľne zvýšené náklady, ktoré vzniknú objednávateľovi v súvislosti s činnosťou zhotoviteľa na stavbe a v dôsledku odstraňovania vád jeho plnenia. 
9.4 	Zhotoviteľ môže odstúpiť od tejto zmluvy v prípade:
a) ak mu objednávateľ neuhradí cenu Diela alebo jej časť do 30 dní po lehote splatnosti,
b) ak objednávateľ neposkytne zhotoviteľovi súčinnosť potrebnú na vykonanie Diela ani v zhotoviteľom písomne oznámenej primeranej lehote, ak ho zhotoviteľ písomne upozornil na tento následok.
9.5	Zmluvné strany sa dohodli, že od tejto zmluvy je možné odstúpiť alebo ju zrušiť len písomne. Zmluvné strany sa dohodli, že za písomné doručenie sa pre prípad zrušenia resp. odstúpenia od tejto zmluvy nepovažuje doručenie faxom alebo e-mailom (elektronickou poštou). 
9.6	Zmena zmluvy počas jej trvania je možná v súlade s ustanoveniami § 18 ZVO.


Čl. 10. Odovzdanie a prevzatie Diela

10.1		Zhotoviteľ splní svoju povinnosť vykonať Dielo jeho riadnym ukončením a odovzdaním predmetu Diela  objednávateľovi bez vád a nedorobkov. 
10.2		Zhotoviteľ je povinný pred začatím preberacieho konania písomne oznámiť objednávateľovi najneskôr 5 kalendárnych dní vopred pripravenosť Diela k odovzdaniu.
10.3		Podmienkou konečného odovzdania a prevzatia Diela je úspešné vykonanie komplexných skúšok predpísaných normami a projektom stavby. Okrem obvyklých preberacích podmienok zhotoviteľ bude dokumentovať kvalitu odovzdaných prác revíznymi správami, správami o predpísaných skúškach, doloženými atestami alebo certifikátmi  zhotoviteľom zabudovaných výrobkov.
		Ak sú uvedené skúšky neúspešné z viny zhotoviteľa, budú tieto v plnom rozsahu opakované do 3 kalendárnych dní, na jeho náklady. 
[bookmark: _Hlk198293381]10.4	Najmenej 5 kalendárnych dní pred začatím preberania Diela je zhotoviteľ povinný odovzdať objednávateľovi revízne správy, atesty osvedčenia o akosti a kompletnosti jednotlivých zariadení, meracie protokoly, záručné listy tovarov ako aj ďalšiu dodávateľskú dokumentáciu. Bez týchto náležitostí nie je objednávateľ povinný k preberaciemu konaniu pristúpiť. K preberaciemu konaniu je zhotoviteľ povinný odovzdať objednávateľovi taktiež projektovú dokumentáciu skutočného vyhotovenia Diela, kde v stavebnej časti projektovej dokumentácie skutočného vyhotovenia Diela zakreslí všetky zmeny podľa skutočného stavu vykonaných prác,. a náklady na tieto dokumenty sú zahrnuté v cene Diela. 
[bookmark: _Hlk198293451]Súčasťou odovzdaných dokumentov budú aj doklady potvrdzujúce nakladanie s odpadmi zodpovedajúce legislatíve SR. 
Zhotoviteľ je povinný preukázať po vyprodukovaní stavebného odpadu prostredníctvom dokladov preukazujúcich spôsob, akým bolo naložené so stavebným odpadom: 
- doklad o odovzdaní stavebných odpadov a odpadov z rekonštrukcie spoločnosti oprávnenej na nakladanie s odpadmi (spoločnosť oprávnená na zber odpadov, spoločnosť oprávnená na prevádzkovanie zariadenia na zhodnocovanie alebo zneškodňovanie stavebných odpadov a odpadov z demolácií). Zhotoviteľ vyhotoví „Súhrnný dokument o vzniku odpadu“ sumarizujúci údaje o vzniku odpadu a spôsobe nakladania s ním, ktorý obsahuje: 
- identifikáciu odovzdávajúceho – pôvodcu odpadu (realizátora stavebných prác), 
- stavby, z ktorej odpad pochádza, 
- identifikáciu spoločnosti oprávnenej na nakladanie s odpadmi, ktorá odpad preberá, 
- identifikáciu odpadu (katalógové číslo odpadu podľa prílohy č. 1 Katalógu odpadov), 
- spôsob nakladania s odpadom, 
- dátum odovzdania odpadu, 
- sumarizáciu údajov o vzniknutých stavebných odpadoch a o následnom nakladaní s nimi (na preukázanie splnenia požiadavky, že aspoň 70% hmotnosti odpadu, ktorý je možné opätovne použiť, recyklovať alebo zhodnotiť, bolo recyklovaných alebo inak materiálovo zhodnotených). 
- doklad, preukazujúci oprávnenosť osoby, ktorá odpad v zmysle predchádzajúceho odseku preberá, nakladať s odpadom spôsobom, uvedeným v predchádzajúcom odseku, t. j. 
- súhlas podľa § 97 ods. 1 zákona o odpadoch (ak nakladanie s odpadom podlieha súhlasu) alebo
- registráciu podľa § 98 ods. 1 zákona o odpadoch (ak nakladanie s odpadom nepodlieha súhlasu).
Bez týchto odsúhlasených, potvrdených náležitostí Dozorom nie je objednávateľ povinný k preberaciemu konaniu pristúpiť. 
10.5	O odovzdaní a prevzatí Diela zmluvné strany spíšu zápis, kde sa zhodnotí kvalita vykonaných prác, súpis vád a nedorobkov Diela zistených pri preberacom konaní s určením termínu na ich odstránenie. Obsahom zápisu je vyhlásenie objednávateľa, že odovzdané Dielo preberá a ak nie, uvedie dôvody. 
10.6		Zhotoviteľ odstráni zistené vady a nedorobky na vlastné náklady. O odstránení vád a nedorobkov, zistených pri preberacom konaní v zmysle bodu 10.5, bude spísaný záznam podpísaný oprávnenými zástupcami oboch zmluvných strán.
10.7		Predmet zmluvy je považovaný za splnený, ak je Dielo riadne odovzdané a prevzaté preberacím protokolom o odovzdaní a prevzatí Diela bez vád a nedorobkov. 
10.8		Objednávateľ je vlastníkom stavby. Zhotoviteľ je vlastníkom predmetu zmluvy a znáša nebezpečenstvo škody na zhotovovanom predmete zmluvy a stavbe. Vlastnícke právo a zodpovednosť za nebezpečenstvo škody na zhotovenej veci prechádza na objednávateľa odovzdaním predmetu zmluvy objednávateľovi bez vád a nedorobkov.
10.9		Každá zo zmluvných strán je oprávnená odstúpiť od zmluvy, ak druhá strana neplní zmluvné záväzky z okolnosti vyššej moci.
10.10		Za vyššiu moc sa považujú prípady, ktoré nie sú závislé, ani ich nemôžu ovplyvniť zmluvné strany, napr.: živelné pohromy, vojna, terorizmus, mimoriadna situácia a pod. Na účely tejto zmluvy sa za okolnosti vylučujúce zodpovednosť z dôvodu vyššej moci prijíma právna úprava podľa § 374 Obchodného zákonníka.



Čl. 11. Spolupôsobenie zmluvných strán

11.1		Objednávateľ môže sledovať obsah stavebného denníka minimálne 1 x za kalendárny týždeň a k zápisom prostredníctvom Dozoru pripojiť svoje stanovisko. Ak Dozor so záznamom zhotoviteľa nesúhlasí, je povinný pripojiť k zápisu svoje vyjadrenie do 3 pracovných dní.
11.2		Okrem zástupcov zhotoviteľa a objednávateľa môžu do stavebného denníka vykonávať záznamy poverení zástupcovia objednávateľa, projektanta a príslušné orgány štátnej správy a štátneho stavebného dohľadu.
11.3		Zápisy v stavebnom denníku sa nepovažujú za zmenu zmluvy. Tie záznamy v stavebnom denníku, ktoré majú vplyv na rozsah prác, cenu Diela, čas plnenia, prípadne ďalšie záväzky dohodnuté v tejto zmluve, budú slúžiť ako podklad pre vypracovanie písomného dodatku k zmluve.
11.4		Zhotoviteľ zodpovedá za ochranu priestoru staveniska, za jeho zabezpečenie a za škody vzniknuté porušením svojich povinností podľa § 373 až 386 Obchodného zákonníka.
11.5		Zhotoviteľ je pri realizácii predmetu zmluvy povinný dodržiavať predpisy a opatrenia na zabezpečenie bezpečnosti a ochrany zdravia všetkých osôb na stavenisku.
11.6		Zhotoviteľ je pri realizácii predmetu zmluvy povinný dodržiavať predpisy a aj protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.
11.7		Zhotoviteľ bude vzniknutý odpad likvidovať podľa druhu v zmysle zákona č. 79/2015 Z.z. o odpadoch a o zmene a doplnení niektorých zákonov, v znení neskorších predpisov 
11.8		Objednávateľ je oprávnený skontrolovať všetky časti Diela, ktoré budú v ďalšom postupe zakryté alebo sa stanú neprístupnými. Na ich kontrolu vyzve zhotoviteľ písomne Dozor najmenej 3 pracovné dni vopred, v opačnom prípade bude znášať náklady, spojené s dodatočnou kontrolou podľa ustanovenia § 553 ods. 2 Obchodného zákonníka.
11.9		Pre sledovanie postupu výstavby môže objednávateľ organizovať na stavbe kontrolné dni, na ktoré bude pozývať účastníkov výstavby, vyhotovovať zápisy o ich priebehu a posielať ich účastníkom kontrolných dní.
11.10	Zhotoviteľ sa zaväzuje akceptovať zmeny v rozsahu Diela vyžiadané objednávateľom písomne a uzatvoriť na tento rozsah dodatok k tejto zmluve.
11.11 	Akékoľvek zmeny Diela oproti projektovej dokumentácii podliehajú predchádzajúcemu schváleniu zo strany objednávateľa.
11.12		Zhotoviteľ poveruje výkonom funkcie stavbyvedúceho ................................... č. oprávnenia ......................... Pred začatím činnosti nového stavbyvedúceho je zhotoviteľ povinný preukázať objednávateľovi, že nový stavbyvedúci spĺňa všetky požiadavky, ktoré vyžadoval objednávateľ v procese verejného obstarávania na predmet zákazky na osobu stavbyvedúceho.

Čl.  12. Subdodávatelia  
12.1		Údaje o subdodávateľoch (v rozsahu: Názov subdodávateľa, IČO, predmet subdodávky a percentuálny podiel subdodávky) a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia sú uvedené v prílohe č. 4 tejto zmluvy. 
12.2		Ak zhotoviteľ nemá v úmysle zadať časti plnenia predmetu zákazky subdodávateľom, predloží tento doklad k zmluve ako negatívny, t.j. úspešný uchádzač v predloženom doklade vyslovene uvedie, že zabezpečenie uvedeného predmetu zákazky nebude plniť prostredníctvom subdodávateľov a  tento doklad bude prílohou č. 4 zmluvy.
12.3		V prípade zmeny subdodávateľa počas trvania zmluvy (oproti rozsahu predloženom podľa prílohy č. 4) je zhotoviteľ povinný objednávateľovi najneskôr v deň, ktorý predchádza dňu, v ktorom nastane zmena subdodávateľa, predložiť písomné oznámenie o zmene subdodávateľa, ktoré bude obsahovať všetky požadované údaje o novom subdodávateľovi v rozsahu údajov podľa bodu 12.1., a táto zmena bude prílohou č. 4 zmluvy.
12.4		Poskytnutie zmluvného plnenia prostredníctvom subdodávateľa nezbavuje zhotoviteľa zmluvnej povinnosti riadne splniť svoje zmluvné záväzky. 
12.5		Objednávateľ je oprávnený zakázať prítomnosť, resp. vstup zamestnancom subdodávateľa, resp. iným osobám, vykonávajúcim v jeho mene stavebné práce, na základe ich zmluvného vzťahu, v mieste výkonu stavebných prác, ktorým nebol objednávateľom vopred udelený písomný súhlas na vykonávanie stavebných prác, resp. o ktorých zhotoviteľ vopred písomne neinformoval objednávateľa. 
12.6 		V prípade zapojenia subdodávateľa môže objednávateľ v odôvodnených prípadoch požiadať zhotoviteľa, aby zhotoviteľ namiesto zapojeného subdodávateľa využíval práce iného subdodávateľa. Odôvodnenými prípadmi sú, ak subdodávateľ vykoná stavebné práce nekvalitne a neodborne, alebo v rozpore s odsúhlasenou projektovou dokumentáciou a popisom stavebných prác, napriek tomu, že Dozor na to upozornil zhotoviteľa. Po oboznámení sa s odôvodnením objednávateľa zhotoviteľ nesmie zamietnuť požiadavku na výmenu subdodávateľa a je povinný najneskôr do 10 pracovných dní zapojiť nového subdodávateľa na základe predchádzajúceho písomného súhlasu objednávateľa alebo plnenie zabezpečiť sám.
12.7		V prípade zapojenia subdodávateľa, zhotoviteľ zodpovedá za dodržiavanie svojich povinností podľa zmluvy tak, ako keby stavebnú činnosť vykonávanú subdodávateľom vykonával sám. 
12.8		Povinnosťou zhotoviteľa je vytvorenie podmienok potrebných k zosúladenému vykonávaniu stavebných prác svojich subdodávateľov, ako aj koordinácia činnosti a bezpečnosti subdodávateľov. 
12.9	Ak ide o osobu, ktorej kapacitami zhotoviteľ preukázal v procese verejného obstarávania technickú alebo odbornú spôsobilosť, táto osoba poskytne svoje kapacity počas celého trvania tejto zmluvy. Zhotoviteľ je povinný do 10 dní od vyzvania objednávateľa preukázať, že vykonáva činnosti prostredníctvom osoby, ktorej kapacitami preukázal v procese verejného obstarávania technickú alebo odbornú spôsobilosť. 

Čl.  13.  Záverečné ustanovenia

13.1		Meniť, alebo doplňovať obsah tejto zmluvy je možné len formou písomných a očíslovaných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
13.2		Táto zmluva je vyhotovená v 4 vyhotoveniach, z ktorých každé má platnosť originálu. 2 vyhotovenia obdrží objednávateľ a 2 vyhotovenia obdrží zhotoviteľ. 
13.3		Pokiaľ nebolo v tejto zmluve dohodnuté inak, platia právne pomery vyplývajúce z Obchodného zákonníka a podporne Občianskeho zákonníka a s nimi súvisiacich predpisov.
13.4		Zmluva nadobúda platnosť dňom jej podpísania všetkými zmluvnými stranami a účinnosť dňom nasledujúcim po dni jej zverejnenia postupom podľa zákona č. 211/2000 Z.z. o slobodnom prístupe k informáciám (zákon o slobode informácií) v znení neskorších predpisov, 
13.5		Zmluvné strany vyhlasujú, že si túto zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.
13.6		Akákoľvek komunikácia medzi zmluvnými stranami bude prebiehať v slovenskom jazyku v písomnej forme. Zmluvné strany vyhlasujú, že s výnimkou každodennej komunikácie týkajúcej sa realizácie Diela podľa tejto zmluvy, ktorá môže prebiehať formou elektronickej komunikácie prostredníctvom elektronickej pošty, bude akákoľvek písomnosť (najmä písomnosť týkajúca sa zmeny a ukončenia tejto zmluvy) doručovaná na adresu zmluvnej strany uvedenú v záhlaví tejto zmluvy. Zmluvné strany sa dohodli, že doručovanie sa môže uskutočňovať osobne, prostredníctvom poskytovateľa poštových (formou doporučenej pošty) alebo kuriérskych služieb. Písomnosť sa považuje za doručenú:
a) v prípade osobného doručenia, okamihom jej prevzatia resp. odmietnutia prevzatia,
b) v prípade doručovania prostredníctvom poskytovateľa poštových alebo kuriérskych služieb, okamihom jej prevzatia resp. odmietnutia prevzatia.
Zásielka sa považuje za doručenú aj dňom:
a) 3. dňom uloženia nedoručenej  zásielky u poskytovateľa poštových alebo kuriérskych služieb, a to aj v prípade, že sa adresát o doručovaní alebo uložení zásielky nedozvedel, 
b) ktorý bude označený na zásielke ako deň neúspešného doručenia z dôvodu „Adresát neznámy“. 
13.7		Táto zmluva podlieha povinnému zverejneniu podľa zákona č. 211/2000 Z.z. o slobodnom prístupe k informáciám (zákon o slobode informácií) v znení neskorších predpisov.
13.8   		Súčasťou tejto zmluvy sú prílohy:  
Príloha č. 1 – rozpočet a krycí list v písomnej forme / Doplní uchádzač/
[bookmark: _Hlk170754067]Príloha č. 2 – Harmonogram realizácie prác  / Doplní víťazný uchádzač pred podpisom zmluvy/
Príloha č. 3 – elektronická verzia rozpočtu vo formáte MS Excel / Doplní víťazný uchádzač pred podpisom zmluvy/ 
Príloha č. 4 – Údaje o subdodávateľoch / Doplní uchádzač/

V Dolnom Kubíne, dňa ..........................			V ..................., dňa ..........................

Za objednávateľa:	Za zhotoviteľa:
Mesto Dolný Kubín	(názov, obchodné meno)


.............................................. 					..............................................
Ing. Ján Prílepok                                                        	(titul, meno a priezvisko)   
primátor mesta                                                              	(funkcia)

ZADÁVANIE PODLIMITNEJ ZÁKAZKY bez elektronického trhoviska
(STAVEBNÉ PRÁCE)




E. KRITÉRIÁ HODNOTENIA PONÚK A SPÔSOB ICH UPLATNENIA


PREDMET ZÁKAZKY:
Oprava chodníka na ul. Medzihradská


Komisia na vyhodnotenie ponúk porovná a vyhodnotí iba tie ponuky, ktoré boli uznané ako skutočne zodpovedajúce požiadavkám súťažných podkladov v súlade s časťou „A - Pokyny na vypracovanie ponuky“. 

1. Kritéria na hodnotenie ponúk: 
1.1 Kritérium: 
Cena (celková cena stanovená v EUR s DPH) – 100 bodov

2. Spôsob hodnotenia kritéria na hodnotenie ponúk
2.1 cena – hodnotí sa celková cena predmetu zákazky v EUR s DPH
2.1.1 Maximálny počet bodov sa pridelí ponuke s najnižšou cenou. Pri ostatných ponukách sa určí úmerou tak, že hodnotenie ceny sa určí ako podiel najnižšej ceny a ceny hodnotenej ponuky prenásobený maximálnym počtom bodov pre toto kritérium.
2.1.2 Matematický výpočet bodového hodnotenia sa vykoná so zaokrúhlením na dve desatinné miesta. 
2.1.3 Matematický výpočet bodového hodnotenia sa vykoná so zaokrúhlením na dve desatinné miesta. 
2.2 Úspešným uchádzačom pre danú časť predmetu zákazky sa stane uchádzač, ktorý bude vyhodnotený ako prvý (úspešný). Ostatní uchádzači budú neúspešní.
2.3 Každý člen komisie hodnotí každú ponuku samostatne s tým, že dodrží pravidlá určené v tejto časti súťažných podkladov.
2.4 Komisia vypracuje súhrnné hodnotenie ponúk a zostaví sa poradie úspešnosti ponúk v poradí od najvyššieho po najnižšie bodové hodnotenie. 
2.5 Úspešným bude uchádzač, ktorý pre danú časť predmetu zákazky dosiahol najvyšší počet bodov. 

-----------

Nevybratie uchádzača za zhotoviteľa diela nevytvára nárok na uplatnenie náhrady škody. 

Uchádzač vyplní Návrh na plnenie kritérií, ktorý je súčasťou časti E. súťažných podkladov. 




Príloha 2 – Návrh na plnenie kritérií 

Názov alebo obchodné meno uchádzača:

.......................................................................................................................................................

Adresa alebo sídlo uchádzača:

.......................................................................................................................................................

Oprava chodníka na ul. Medzihradská  


	Kritéria 
	ponúknutá hodnota

	Oprava chodníka na ul. Medzihradská
	.................... EUR


Pozn. u platcu DPH je rozhodujúca cena s DPH, u neplatcu je rozhodujúca konečná cena.

Vypracoval: ..........................................				
	

V ...................................... dňa ..........................................................

		...................................
	Podpis uchádzača

ZADÁVANIE PODLIMITNEJ ZÁKAZKY bez elektronického trhoviska
(STAVEBNÉ PRÁCE)







F. HARMONOGRAM REALIZÁCIE


PREDMET ZÁKAZKY:
Oprava chodníka na ul. Medzihradská



1. 
Pokyny na vypracovanie harmonogramu

Uchádzač dodrží termíny stanovené vo výzve na predkladanie ponúk a v týchto súťažných podkladoch. Uchádzač v ponuke nepredkladá harmonogram realizácie stavebných prác, harmonogram realizácie stavebných prác predloží uchádzač v čase podpisu zmluvy. Uchádzač vyplní Prílohu 2 Návrh na plnenie kritérií, v ktorom zohľadní rozhodujúce činnosti potrebné pre realizáciu zákazky. 


	predmet zákazky
	termín plnenia

	Oprava chodníka na ul. Medzihradská
	zhotovenie diela v lehote najneskôr do 6 týždňov od prevzatia staveniska

ZADÁVANIE PODLIMITNEJ ZÁKAZKY bez elektronického trhoviska
(STAVEBNÉ PRÁCE)




G. PODMIENKY ÚČASTI


PREDMET ZÁKAZKY:
Oprava chodníka na ul. Medzihradská



Uchádzač musí spĺňať nasledovné podmienky účasti vo verejnom obstarávaní:

III.1.1 Osobné postavenie vrátane požiadaviek týkajúcich sa zápisu do živnostenských alebo obchodných registrov

Zoznam a krátky opis podmienok: Uchádzač predloží doklad podľa § 32 ods. 1 písm. e) a doklad podľa § 32, ods. 1, písm. f) zákona č. 343/2016 o verejnom obstarávaní.

Uchádzač nie je povinný predkladať doklady podľa § 32, ods. 2, písm. e), verejný obstarávateľ je oprávnený použiť údaje z informačných systémov verejnej správy.

III.1.2 Ekonomické a finančné postavenie 

Zoznam a krátky opis podmienok, odôvodnenie primeranosti každej určenej podmienky: nevyžaduje sa

III.1.3 Technická alebo odborná spôsobilosť

Zoznam a krátky opis podmienok, odôvodnenie primeranosti každej určenej podmienky: nevyžaduje sa

ZADÁVANIE PODLIMITNEJ ZÁKAZKY bez elektronického trhoviska
(STAVEBNÉ PRÁCE)




H. PRÍLOHY


PREDMET ZÁKAZKY:
Oprava chodníka na ul. Medzihradská

Príloha A Vyhlásenie uchádzača o podmienkach súťaže

Názov alebo obchodné meno uchádzača:

.......................................................................................................................................................

Adresa alebo sídlo uchádzača:

.......................................................................................................................................................


Vyhlásenie uchádzača

Ja dolu podpísaný, ako štatutárny orgán uchádzača čestne vyhlasujem, že:
· súhlasím bez výhrady a obmedzenia s podmienkami určenými verejným obstarávateľom a akceptujem v plnom rozsahu obchodné a zmluvné podmienky uvedené v súťažných podkladoch v časti D Obchodné podmienky, ktoré sú záväzným právnym dokumentom pre poskytnutie zákazky, 
· všetky údaje sú pravdivé a úplné  vo všetkých dokladov a v ponuke.



Vypracoval: ..........................................				
	

		...................................
	Podpis uchádzača



V ...................................... dňa ..........................................................

Príloha B Vyhlásenie uchádzača o platení/neplatení DPH

Názov alebo obchodné meno uchádzača:

.......................................................................................................................................................

Adresa alebo sídlo uchádzača:

.......................................................................................................................................................


Vyhlásenie uchádzača

Ja dolu podpísaný, ako štatutárny orgán uchádzača čestne vyhlasujem, že som/nie som platcom DPH[footnoteRef:1].  [1:  Nehodiace sa prečiarknite] 



Vypracoval: ..........................................				
	

		...................................
	Podpis uchádzača



V ...................................... dňa ..........................................................
	





Príloha C – Jednotný európsky dokument

Príloha C – Jednotný európsky dokument tvorí samostatnú prílohu súťažných podkladov. 

Príloha D – Projektová dokumentácia  a výkaz výmer

Príloha D – Projektová dokumentácia  a výkaz výmer. 


